Kannada-LLM-Labs/Wikipedia-Kn huggingface dataset:
ಕಿಶೋರಿ ಅಮೋನ್‍ಕರ್

ಕಿಶೋರಿ ಅಮೋನ್‍ಕರ್ (೧೦ ಏಪ್ರಿಲ್ ೧೯೩೧ – ೩ ಏಪ್ರಿಲ್ ೨೦೧೭) ಹಿಂದುಸ್ತಾನಿ ಸಂಗೀತ ಪದ್ಧತಿಯಲ್ಲಿ ಹೆಸರಾಂತ ಹಾಡುಗಾರ್ತಿ. ಇವರು ಜೈಪುರ ಘರಾಣಾದ ಮೋಗುಬಾಯಿ ಕುರ್ಡಿಕರ್ ರವರ ಮಗಳು.ಖ್ಯಾಲ್, ಠುಮ್ರಿ ಮತ್ತು ಭಜನ್ ಹಾಡುಗಾರಿಕೆಯಲ್ಲಿ ಪ್ರಸಿದ್ಧರು.ಇವರಿಗ ೨೦೦೨ ರಲ್ಲಿ ಪದ್ಮ ವಿಭೂಷಣ ಪ್ರಶಸ್ತಿ ದೊರೆತಿದೆ.

ಉಲ್ಲೇಖಗಳು 

ಸಂಗೀತಗಾರರು
ಹಿಂದುಸ್ತಾನಿ ಸಂಗೀತ
ಶಾಸ್ತ್ರೀಯ ಸಂಗೀತಗಾರರು
ಪದ್ಮವಿಭೂಷಣ ಪ್ರಶಸ್ತಿ ಪುರಸ್ಕೃತರು
ನಸ್ರತ್ ಫತೇ ಅಲಿ ಖಾನ್

ನಸ್ರತ್ ಫತೇ ಅಲಿ ಖಾನ್ ಹಿಂದುಸ್ತಾನಿ ಸಂಗೀತ ಪದ್ಧತಿಯ ಪಾಕಿಸ್ತಾನಿ ಗಾಯಕ. ಪ್ರಮುಖವಾಗಿ ಕವ್ವಾಲಿ ಹಾಗೂ ಸೂಫಿ ಪ್ರಬೇಧದಲ್ಲಿ ಹಾಡುತ್ತಿದ್ದರು.

ಹಿಂದುಸ್ತಾನಿ ಸಂಗೀತ
ಸಂಗೀತಗಾರರು
ಇತಿಹಾಸ ದರ್ಪಣ



ಇತಿಹಾಸ ದರ್ಪಣ - ITIHASA DARPANA 
ಇತಿಹಾಸ ದರ್ಪಣವು ಪ್ರಸ್ತುತ ಕನ್ನಡದಲ್ಲಿ ಪ್ರಸಾರವಾಗುತ್ತಿರುವ ಇತಿಹಾಸಕ್ಕೆ ಮೀಸಲಾದ ಏಕೈಕ ತ್ರೈಮಾಸಿಕ ನಿಯತಕಾಲಿಕೆ. ೨೦೦೯ರ ಏಪ್ರಿಲ್ ನಿಂದ ಪ್ರಕಟಗೊಳ್ಳುತ್ತಿದೆ. ಇದರ ಸಂಪಾದಕರು ಹಂ.ಗು.ರಾಜೇಶ್. ಉಪಸಂಪಾದಕರಾಗಿ ಸುಂಕಂ ಗೋವರ್ಧನ, ರಶ್ಮಿ ಎಸ್ ಮತ್ತು ಶಿವಕುಮಾರಿ ಎಂ.ಎಸ್ ಅವರು ಕಾರ್ಯನಿರ್ವಹಿಸುತ್ತಿದ್ದಾರೆ. ಈ ವರೆಗೂ ೩೯ ಸಂಚಿಕೆಗಳು ಹೊರಬಂದಿವೆ. ಅವುಗಳಲ್ಲಿ 'ಕೃಷ್ಣದೇವರಾಯ ಮತ್ತು ವಿಜಯನಗರ ಸಾಮ್ರಾಜ್ಯ' , 'ನಮ್ಮ ಬೆಂಗಳೂರು' ಹಾಗೂ 'ಕರ್ನಾಟಕದಲ್ಲಿ ಪುರಾತತ್ವ ಅಧ್ಯಯನಗಳು' ಮತ್ತು 'ಕರ್ನಾಟಕದ ಕಲೆ, ವಾಸ್ತುಶಿಲ್ಪ ಮತ್ತು ಪುರಾತತ್ತ್ವ: ಹೊಸ ಪರಿಶೋಧಗಳು' ಎಂಬ ಜನಪ್ರಿಯ ವಿಶೇಷ ಸಂಚಿಕೆಗಳು ಸೇರಿವೆ. ಸಂಶೋಧನಾತ್ಮಕ ಲೇಖನಗಳನ್ನು ಮಾತ್ರ ಪ್ರಕಟಿಸುತ್ತಾ ಬರುತ್ತಿದ್ದು, ನಾಡಿನ ವಿದ್ವದ್ಜನರ ಮೆಚ್ಚುಗೆಗೆ ಪಾತ್ರವಾಗಿದೆ. ನಾಡಿನ ಹಿರಿಯ ಕಿರಿಯ ವಿದ್ವಾಂಸರು ಮಾತ್ರವಲ್ಲದೆ ದೇಶ ವಿದೇಶಿಯ ವಿದ್ವಾಂಸರ ಲೇಖನಗಳು ಕೂಡ ಪ್ರಕಟವಾಗಿವೆ. ಜಪಾನಿನ ಇತಿಹಾಸಕಾರರಾದ ಓತಾ ನಬುಹಿರೊ, ಅಮೇರಿಕಾದ ಸಿಮೊನ್ ಕ್ಯಾಲಬ್, ನಾಡಿನ ಶೋಧಕರುಗಳಾದ ಸುರೇಂದ್ರ ರಾವ್, ಎಸ್.ಚಂದ್ರಶೇಖರ್, ಎಚ್.ಎಸ್.ಗೋಪಾಲ್ ರಾವ್, ಎಂ.ಜಮುನಾ, ಎಸ್.ಕೆ.ಅರುಣಿ, ಪಿ.ವಿ.ಕೃ‍ಷ್ಣಮೂರ್ತಿ, ರಹಮತ್ ತರೀಕೆರೆ, ಸಿ.ಆರ್.ಗೋವಿಂದರಾಜ್, ಎಂ.ವಿ.ಶ್ರೀನಿವಾಸ್, ದೇವರಕೊಂಡರೆಡ್ಡಿ, ಶೇಷಶಾಸ್ತ್ರಿ, ಯೋಗೇಶ್ವರಪ್ಪ, ವಿ.ಶೋಭಾ, ಯುವ ಸಂಶೋಧಕರಾದ ಪುರು‍ಷೋತ್ತಮ್, ಪ್ರದೀಪ್ ಕುಮಾರ್ ಶೆಟ್ಟಿ, ಸುಂಕಂ ಗೋವರ್ಧನ ಮೊದಲಾದವರು ಸಂಶೋಧನ ಲೇಖನಗಳನ್ನು ಬರೆದಿರುತ್ತಾರೆ. ಹಿರಿಯ ಸ್ವಾತಂತ್ರ್ಯ ಹೋರಾಟಗಾರರಾದ ಹೆಚ್.ಎಸ್.ದೊರೆಸ್ವಾಮಿ ಅವರು ಕೂಡ ಲೇಖನಗಳನ್ನು ಬರೆದಿದ್ದಾರೆ. ದೂರದ ಹಿಮಾಚಲ ಪ್ರದೇಶದ ಐ.ಐ.ಟಿ ಮಂಡಿಯಲ್ಲಿ ಸಹ ಪ್ರಾಧ್ಯಾಪಕರಾಗಿರು ಮನು ವಿ.ದೇವದೇವನ್ ಅವರು 'ಪುರಿ ಜಗನ್ನಾಥ ದೇವಾಲಯದ ಚರಿತ್ರೆ' ಕುರಿತು ಸಂಶೋಧನಾ ಲೇಖನಗಳ ಸರಣಿ ಪ್ರಕಟಗೊಂಡಿದ್ದು, ಹೆಚ್ಚು ಜನಪ್ರಿಯಗೊಂಡಿದೆ. ಆಸಕ್ತರು ಇತಿಹಾಸ ದರ್ಪಣದ ಚಂದಾದಾರರಾಗಬಹುದು.
 ಪತ್ರಿಕಾ ವಿಳಾಸ: ಸಂಪಾದಕರು, ಇತಿಹಾಸ ದರ್ಪಣ, ನಂ-೩೩/ಎ, ಐ.ಟಿ.ಐ ಕಾಲೇಜು ಹತ್ತಿರ, ಕೆಂಪೇಗೌಡ ನಗರ, ವಿಶ್ವನೀಡಂ -ಅಂಚೆ, ಬೆಂಗಳೂರು-೫೬೦೦೯೧. ಅಥವಾ ಮಿಂಚಂಚೆ: itihasadarpana@gmail.com ಸಂಪರ್ಕಿಸಿ.
ಪತ್ರಿಕೋದ್ಯಮ
ಮಿಲರೇಪ

ಮಿಲರೇಪ - ಟಿಬೆಟ್ ನ ಸುಪ್ರಸಿದ್ಧ ಯೋಗಿ. (ಕ್ರಿ.ಶ. ೧೦೫೨- ೧೧೩೫). 

ಕನ್ನಡದ ಕವಿ ಎಚ್.ಎನ್.ಶಿವಪ್ರಕಾಶ್ರವರ ಒಂದು ಕವನಸಂಕಲನದ ಹೆಸರೂ ಮಿಲರೇಪ.

ಹೊರಗಿನ ಕೊಂಡಿ
 ಟಿಬೆಟ್ಟಿನ ಯೋಗಿ ಮಿಲರೇಪ - ಡಿಜಿಟಲ್ ಲೈಬ್ರರಿ ಆಫ್ ಇಂಡಿಯಾ ತಾಣದಲ್ಲಿ ಓದಲು ಸಿಗುವ ಕನ್ನಡ ಪುಸ್ತಕ

ಪುಸ್ತಕಗಳು
ಆರೋನ್ ಸ್ವಾರ್ಟ್ಜ್

ಆರೋನ್ ಎಚ್. ಸ್ವಾರ್ಟ್ಜ್ (ಇಂಗ್ಲೀಷ್‌ನಲ್ಲಿ:Aaron H. Swartz, ನವೆಂಬರ್ ೮, ೧೯೮೬ – ಜನವರಿ ೧೧, ೨೦೧೩) ಒಬ್ಬ ಅಮೇರಿಕನ್ ಕಂಪ್ಯೂಟರ್ ಪ್ರೋಗ್ರಾಮರ್, ಲೇಖಕ, ಕ್ರಾಂತಿಕಾರಿ, ರಾಜಕೀಯ ದಾಖಲೆಕಾರ, ರಾಜಕೀಯ ಸಂಘಟಕ, ಮತ್ತು ಇಂಟರ್ನೆಟ್ ಕ್ರಾಂತಿಕಾರಿ ಆಗಿದ್ದರು. ಸ್ವಾರ್ಟ್ಜ್ RSSನ ರೂಪುರೇಷಗಳ ಸಂಗ್ರಹ "RSS 1.0"ದ ಸಹ ಲೇಖಕ ಕೂಡ, ಮತ್ತು ವೆಬ್‌ಸೈಟ್ ಫ್ರೇಮ್‌ವರ್ಕ್ web.py ಹಾಗೂ  ಮುಕ್ತ ಗ್ರಂಥಾಲಯದ ಅರ್ಕಿಟೆಕ್ಚರ್‌ ಕೂಡ ಅಭಿವೃದ್ದಿ ಪಡಿಸಿದರು. ಆಗಿಂದ್ದಾಗ್ಗೆ ರೆಡ್‌ಇಟ್‌ನ ಸಹ-ಸಂಸ್ಥಾಪಕನೆಂದು ಕರೆಯಲ್ಪಟ್ಟರೂ, ರೆಡ್‌ಇಟ್‌ನ ಮೂಲ ಸಂಸ್ಥಾಪಕರು ಇದನ್ನು ಒಪ್ಪದೆ, ವಿವಾದಾಸ್ವದವಾಗಿಸಿದ್ದಾರೆ. 
ಸ್ವಾರ್ಟ್ಜ್ ಸಮಾಜಶಾಸ್ತ್ರ, ನಾಗರಿಕ ಜಾಗೃತಿ ಮತ್ತು ಕ್ರಾಂತಿಯ ಕಡೆಗೆ ತಮ್ಮ ಗಮನವನ್ನು ಕೇಂದ್ರೀಕರಿಸಿದ್ದರು. ೨೦೧೦ರಲ್ಲಿ ಹಾರ್ವರ್ಡ್ ವಿಶ್ವವಿದ್ಯಾನಿಲಯದ ಸೆಂಟರ್ ಫಾರ್ ಎಥಿಕ್ಸ್‌ನ ಸದಸ್ಯರಾಗಿದ್ದರು. ಡಿಮ್ಯಾಂಡ್ ಪ್ರೋಗ್ರೆಸ್‌ನ ಆನ್‌ಲೈನ್ ಗುಂಪಿನ ಸಹಸಂಸ್ಥಾಪಕ ಕೂಡ (ಇತ್ತೀಚೆಗೆ ಈ ಗುಂಪು ರಿಚರ್ಡ್ ಓ'ಡ್ವಯೆರ್ ಅವರನ್ನು ಬೆಂಬಲಿಸಲು ಧ್ವನಿ ಎತ್ತಿತ್ತು) ಮತ್ತು ನಂತರ ಯು.ಎಸ್ ಹಾಗೂ ಅಂತರರಾಷ್ಟ್ರೀಯ ಕ್ರಾಂತಿಕಾರಿ ಗುಂಪುಗಳಾದ ರೂಟ್‌ಸ್ಟ್ರೈಕರ್ಸ್ ಹಾಗೂ ಅವಾಜ್ ಜೊತೆಗೂ ಕೆಲಸ ಮಾಡಿದ್ದಾರೆ. 
ಜನವರಿ ೬, ೨೦೧೧ ರಂದು, ಸ್ವಾರ್ಟ್ಜ್ ಅವರನ್ನು JSTOR ನಿಂದ ಶೈಕ್ಷಣಿಕ ನಿಯತಕಾಲಿಕೆಗಳನ್ನು ವ್ಯವಸ್ಥಿತವಾಗಿ ಡೌನ್ಲೋಡ್ ಮಾಡಿರುವ ಆರೋಪಕ್ಕೆ ಬಂಧಿಸಲಾಗಿತ್ತು, ಹಾಗೂ ಈ ವಿಷಯ ಫೆಡರಲ್ ವಿಚಾರಣೆಗೂ ಎಡೆ ಮಾಡಿಕೊಟ್ಟಿತ್ತು.  
ಜನವರಿ ೧೧, ೨೦೧೩ರಂದು, ಸ್ವಾರ್ಟ್ಜ್ ಬ್ರೂಕ್ಲಿನ್, ನ್ಯೂಯಾರ್ಕ್‌ನ ತಮ್ಮ ಅಪಾರ್ಟ್‌ಮೆಂಟಿನಲ್ಲಿ ಸತ್ತಿರುವುದು ಕಂಡುಬಂತು; ತಮ್ಮನ್ನು ತಾವು ನೇಟು ಹಾಕಿಕೊಂಡಿರುವುದಾಗಿ ವರದಿಯಾಗಿದೆ.

ಜೀವನ ಮತ್ತು ಕೆಲಸ

ಪ್ರಕಟಣೆಗಳು
 
 .
 .

ಬಾಹ್ಯಕೊಂಡಿಗಳು
ಆದಿ ಚುಂಚನಗಿರಿ ಶ್ರೀ ಬಾಲಗಂಗಾಧರನಾಥ ಸ್ವಾಮೀಜಿ

ಆದಿ ಚುಂಚನಗಿರಿ ಶ್ರೀ ಬಾಲಗಂಗಾಧರನಾಥ ಸ್ವಾಮೀಜಿ (ಜನನ : ಜನವರಿ, ೧೮, ೧೯೪೫-ಮರಣ : ಜನವರಿ, ೧೩, ೨೦೧೩) 'ಬಾನಂದೂರಿ'ನ ಚಿಕ್ಕ ಲಿಂಗೇಗೌಡ, ಹಾಗೂ ಮೋಟಮ್ಮ ನವರ ೬ ಮಕ್ಕಳಲ್ಲಿ ಒಬ್ಬರಾಗಿ ಜನಿಸಿದರು. ಗಂಗಾಧರಯ್ಯನವರಿಗೆ, ಮೂರು ಜನ ಸೋದರಿಯರು, ಮತ್ತು ೨ ಜನ ಸಹೋದರರು ಇದ್ದಾರೆ. ಆದಿ ಚುಂಚನಗಿರಿ ಮಠದ ಹೆಸರಿನಲ್ಲಿ ಶಾಲೆ. ಕಾಲೇಜು, ಆಸ್ಪತ್ರೆ, ಪರಿಸರ, ಪ್ರಾಣಿ ಸಂರಕ್ಷಣೆ, ವೇದಾಧ್ಯಯನ, ಕೃಷಿ ಸೇರಿದಂತೆ ಹಲವಾರು ಧಾರ್ಮಿಕ ಮತ್ತು ಸಾಮಾಜಿಕ ಚಟುವಟಿಕೆಗಳಲ್ಲಿ ಸಕ್ರಿಯವಾಗಿ ತಮ್ಮನ್ನು ನಿರಂತರವಾಗಿ ತೊಡಗಿಸಿಕೊಂಡಿದ್ದರು.
ಆದಿ ಚುಂಚನಗಿರಿ ಶ್ರೀ ಬಾಲಗಂಗಾಧರನಾಥ ಸ್ವಾಮೀಜಿ ಯವರ ಮಠದ ವ್ಯಾಪ್ತಿಯಲ್ಲಿ ೧ ಮಿಲಿಯ ಗಿಂತ ಹೆಚ್ಚಿನ ಸಂಖೆಯಲ್ಲಿ ಮಕ್ಕಳು ಕಲಿಯುತ್ತಿದ್ದಾರೆ. ಒಕ್ಕಲಿಗ ಮಠದ ಅಧಿಪತಿಯಾದರೂ ಎಲ್ಲ ಮತಗಳ ಬಗ್ಗೆ ಅವರಿಗೆ ಅಪಾರ ಗೌರವ ಹಾಗೂ ಆದರವಿತ್ತು. ದಲಿತರ ಉದ್ಧಾರಕ್ಕಾಗಿ ಶಿಕ್ಷಣ ಒದಗಿಸಲೆಂದು ಶಿಕ್ಷಣ ಸಮೂಹವನ್ನೇ ನಿರ್ಮಿಸಿ ಒಂದು ಕ್ರಾಂತಿಯನ್ನು ಮಾಡಿದರು. ಅನ್ನದಾಸೋಹ ಮತ್ತು ಅಕ್ಷರ ದಾಸೋಹದ ಮೂಲಕ ಬಡ ಜನರ ಸೇವೆಯನ್ನು ಮಾಡಿದರು. 'ಹಸಿರು ಕ್ರಾಂತಿ ಹರಿಕಾರ'ರೆಂದು ಹೆಸರುಗಳಿಸಿದ ಶ್ರೀಗಳು ೫ ಕೋಟಿಗಿಡಗಳನ್ನು ನೆಡುವಮೂಲಕ ಒಂದು ಹೊಸ ವಿಕ್ರಮವನ್ನು ಸ್ಥಾಪಿಸಿದ್ದಾರೆ. ರಮಾನಾಥ ಸ್ವಾಮೀಜಿಯವರಿಂದ ದೀಕ್ಷೆ ಪಡೆದಿದ್ದರು. ಬಿ.ಎಸ್ ಸಿ. ಪದವೀಧರರು. ೭೧ ನೇ ಪೀಠಾಧ್ಯಕ್ಷರಾಗಿ ೩೯ ವರ್ಷಗಳ ಕಾಲ ನಡೆಸಿರುವ ಕಾರ್ಯ ಅಪಾರ. ಸನ್. ೨೦೧೩ ರ, ಫೆಬ್ರವರಿ ೧೮ ರಂದು ಶ್ರೀಗಳ ೬೭ ನೆಯ ಜನ್ಮದಿನವನ್ನು ಆಚರಿಸಲು ಚಿಕ್ಕಬಳ್ಳಾಪುರದ ಮಠದಲ್ಲಿ ಎಲ್ಲಾ ಸಿದ್ಧತೆಗಳು ನಡೆಯುತ್ತಿದ್ದವು.

ಬಾಲಗಂಗಾಧರನಾಥ ಸ್ವಾಮೀಜಿಯವರ ಬಾಲ್ಯ
ಸ್ವಾಮೀಜಿಯವರ ಪೂರ್ವಾಶ್ರಮದ ಹೆಸರು 'ಗಂಗಾಧರಯ್ಯ.'. ಅವರು, ಸನ್. ೧೯೪೫ ರ, ಜನವರಿ, ೧೮ ರಂದು, ಬಾನಂದೂರಿನ ಚಿಕ್ಕ ಲಿಂಗೇಗೌಡ, ಹಾಗೂ ಮೋಟಮ್ಮ ನವರ ೬ ಮಕ್ಕಳಲ್ಲಿ ಒಬ್ಬರಾಗಿ ಜನಿಸಿದರು. ಗಂಗಾಧರಯ್ಯನವರಿಗೆ, ಮೂರು ಜನ ಸೋದರಿಯರು, ಮತ್ತು ೨ ಜನ ಸಹೋದರರು ಇದ್ದಾರೆ. ಆದಿ ಚುಂಚನಗಿರಿ ಮಠದ ಹೆಸರಿನಲ್ಲಿ ಶಾಲೆ. ಕಾಲೇಜು, ಆಸ್ಪತ್ರೆ, ಪರಿಸರ, ಪ್ರಾಣಿ ಸಂರಕ್ಷಣೆ, ವೇದಾಧ್ಯಯನ, ಕೃಷಿ ಸೇರಿದಂತೆ ಹಲವಾರು ಧಾರ್ಮಿಕ ಮತ್ತು ಸಾಮಾಜಿಕ ಚಟುವಟಿಕೆಗಳಲ್ಲಿ ಸಕ್ರಿಯವಾಗಿ ತಮ್ಮನ್ನು ನಿರಂತರವಾಗಿ ತೊಡಗಿಸಿಕೊಂಡಿದ್ದರು.

ಪ್ರಶಸ್ತಿ ಮತ್ತು ಗೌರವಗಳು
 ಸನ್.೨೦೧೦ ರಲ್ಲಿ. ಪದ್ಮಭೂಷಣ ಪ್ರಶಸ್ತಿ

ಆದಿ ಚುಂಚನಗಿರಿಯ ಮಠದ ಅಧಿಪತಿಯಾಗಿ
ಸನ್. ೧೯೭೪ ರಲ್ಲಿ ಮಂಡ್ಯ ಜಿಲ್ಲೆಯ ನಾಗಮಂಗಲ ಗ್ರಾಮದ 'ಆದಿಚುಂಚನಗಿರಿಯ ಒಕ್ಕಲಿಗರ ಮಹಾಸಂಸ್ಥಾನ ಮಠದ ಪೀಠಾಧಿಪತಿಗಳಾಗಿ ಪಟ್ಟಾಭಿಶಕ್ತರಾದ ಬಾಲಗಂಗಾಧರನಾಥ ಸ್ವಾಮಿಜಿಯವರು, ದೀನದಲಿತರ ಉದ್ಧಾರಕ್ಕಾಗಿ ಶಿಕ್ಷಣ ಒದಗಿಸಲೆಂದೇ ಶಿಕ್ಷಣ ಸಮೂಹವನ್ನೇ ನಿರ್ಮಿಸಿ ಒಂದು ಕ್ರಾಂತಿಯನ್ನು ಮಾಡಿದರು. 'ಅನ್ನದಾಸೋಹ', ಮತ್ತು 'ಅಕ್ಷರ ದಾಸೋಹ'ದ ಮೂಲಕ ಬಡ ಜನರ ಸೇವೆಯನ್ನು ಮಾಡಿದರು. 'ಹಸಿರು ಕ್ರಾಂತಿ ಹರಿಕಾರ'ರೆಂದು ಹೆಸರುಗಳಿಸಿದ ಶ್ರೀಗಳು ೫ ಕೋಟಿಗಿಡಗಳನ್ನು ನೆಟ್ಟಿರುವರು.

ಮರಣ
ಸಿಂಗಪುರದಲ್ಲಿ ೯ ವರ್ಷಗಳ ಹಿಂದೆ 'ಮೌಂಟ್ ಎಲಿಜಬೆತ್ ಆಸ್ಪತ್ರೆ'ಯಲ್ಲಿ 'ಕಿಡ್ನಿ ಕಸಿ ಚಿಕಿತ್ಸೆಗೆ ಒಳಪಟ್ಟಿದ್ದ ಸ್ವಾಮೀಜಿಯವರು ಮುಂದೆ 'ಹೃದಯದ ಚಿಕಿತ್ಸೆ'ಗೂ ಒಳಪಟ್ಟಿದ್ದರು. 'ಮಧುಮೇಹ' ಅವರನ್ನು ಸತತವಾಗಿ ಕಾಡಿತ್ತು. ಎದೆನೋವಿನಿಂದ ಕೆಂಗೇರಿಯ ಬಳಿಯ ಬಿ.ಜಿ.ಎಸ್. ಗ್ಲೋಬಲ್ ಆಸ್ಪತ್ರೆಯಲ್ಲಿ ದಾಖಲಿಸಲ್ಪಟ್ಟಿದ್ದ ಸ್ವಾಮೀಜಿಯವರ ಆರೋಗ್ಯ , ಡಯಾಲಿಸಿಸ್ ಬಳಿಕವೂ ಸರಿಹೋಗದೆ, ೧೩ ನೆಯ ತಾರೀಖಿನ ಸಂಜೆ ೭ ಗಂಟೆಗೆ ತೀವ್ರ ಹೃದಯಾಘಾತದಿಂದ ಕೊನೆಯುಸಿರೆಳೆದರು. 'ನಾರಾಯಣ ಹೃದಯಾಲಯ', 'ಜಯದೇವ ಆಸ್ಪತ್ರೆ', 'ಜಿ.ಎಸ್.ಎಸ್. ಆಸ್ಪತ್ರೆ'ಯ ಹೃದಯ ತಜ್ಞರ ಚಿಕಿತ್ಸೆ ಕೆಲಸಕ್ಕೆ ಬರದೆ ಹೋಯಿ. ಶ್ರೀಗಳ ಪಾರ್ಥಿವ ಶರೀರವನ್ನು ಬೆಂಗಳೂರಿನ ಉಪನಗರವೊಂದಾದ ವಿಜಯನಗರದಲ್ಲಿರುವ ಮಠಕ್ಕೆ ಕೊಂಡೊಯ್ದು ಅಂತಿಮ ದರ್ಶನಕ್ಕೆ ಅನುವುಮಾಡಿಕೊಡಲಾಗಿದೆ. ಶ್ರೀಗಳ ಪಾರ್ಥಿವ ಶರೀರವನ್ನು ೧೫ ನೆಯ ತಾರೀಖಿನಂದು ಬೆಳಿಗ್ಯೆ ೯ ಗಂಟೆಗೆ ಅವರ ಹುಟ್ಟೂರಾದ ನಾಗಮಂಗಲಕ್ಕೆ ಮೆರವಣಿಗೆಯಲಿ ಕೊಂಡೊಯ್ದು ಭಕ್ತರ ದರ್ಶನಕ್ಕೆ ಇಟ್ಟು. ಅದೇದಿನದ ಸಂಜೆ ೪ ಗಂಟೆಯ ಸಮಯದಲ್ಲಿ ಮಠದ ಆವರಣದಲ್ಲಿ ಸಕಲ ಸರ್ಕಾರಿ ಮರ್ಯಾದೆಗಳೊಂದಿಗೆ ಅಂತ್ಯ ವಿಧಿಯನ್ನು ನೆರೆವೇರಿಸಲಾಯಿತು..
ಮಠಾಧಿಪತಿಗಳು
ಮಂಡ್ಯ ಜಿಲ್ಲೆ
ಪದ್ಮಭೂಷಣ ಪ್ರಶಸ್ತಿ ಪುರಸ್ಕೃತರು
ಚೆಲುವ ಕನ್ನಡ

ಪ್ರೊ. ಸಿ.ವಿ ಕೆರಿಮನಿಯವರ ಸಂಪಾದಿತ ಕೃತಿ ಚೆಲುವ ಕನ್ನಡ . ಕನ್ನಡ ನಾಡು, ಕನ್ನಡ ನುಡಿ-ಸಂಸ್ಕೃತಿ ಎಂಬ ಶೀರ್ಷಿಕೆಯಡಿ ೩೫ ವೈವಿಧ್ಯಮಯ ಲೇಖನಗಳನ್ನು ಈ ಕೃತಿ ಒಳಗೊಂಡಿದೆ. ಕರ್ನಾಟಕದ ಇತಿಹಾಸದಿಂದ ಪ್ರಾರಂಭವಾಗಿ, ಕನ್ನಡ ನಾಡು, ನುಡಿ ಎದುರಿಸುತ್ತಿರುವ ಸಮಸ್ಯೆಗಳು, ಕರ್ನಾಟಕದ ಜನಪರ ಚಳವಳಿಗಳು, ಆರೋಗ್ಯ, ಉದ್ಯೋಗ, ಬ್ಯಾಂಕಿಂಗ್, ಕನ್ನಡ ಮತ್ತು ವಿಜ್ಞಾನ, ತಂತ್ರಜ್ಞಾನ, ಕನ್ನಡ ಪುಸ್ತಕೋದ್ಯಮ, ಶಿಕ್ಷಣ, ಗಡಿನಾಡು, ಹೊರನಾಡು ಈ ಎಲ್ಲ ವಿಷಯಗಳ ಬಗ್ಗೆ ಬೇರೆ ಬೇರೆ ವಿದ್ವಾಂಸರು, ಬೇರೆ ಬೇರೆ ಸಂದರ್ಭದಲ್ಲಿ ಬರೆದ ಲೇಖನಗಳನ್ನು ಸಂಪಾದಿಸಿದ್ದಾರೆ. 

ಕನ್ನಡ ಪುಸ್ತಕ ಪ್ರಾಧಿಕಾರದ ಅಧ್ಯಕ್ಷರಾದ ಡಾ. ಸಿದ್ದಲಿಂಗಯ್ಯ ಇದಕ್ಕೆ ಮುನ್ನುಡಿ ಬರೆದಿದ್ದಾರೆ. ಈ ಕೃತಿಯನ್ನು ನಾಡೋಜ ಪಾಟೀಲ ಪುಟ್ಟಪ್ಪನವರಿಗೆ ಅರ್ಪಿಸಲಾಗಿದೆ.

ಕನ್ನಡ ಪುಸ್ತಕಗಳು
ಸಿಲಾಸ್ ಮಾರ್ನರ್

ಇಂಗ್ಲೀಷ್ ಕಾದಂಬರಿಗಾರ್ತಿ ಜಾರ್ಜ್ ಈಲಿಯಟ್ ೧೮೬೧ರಲ್ಲಿ   ಬರೆದ ಕಾದಂಬರಿ.

ಹೊರಗಿನ ಕೊಂಡಿಗಳು
 ನೇಕಾರ ಮಾನಪ್ಪ  - ಡಿಜಿಟಲ್ ಲೈಬ್ರರಿ ಆಫ್ ಇಂಡಿಯಾ ತಾಣದಲ್ಲಿ  ಓದಲು ಸಿಗುವ ಈ ಕಾದಂಬರಿಯ ಅನುವಾದ
 Silas Marner, online at Project Gutenberg
 Silas Marner PDF 
 Silas Marner, online at Ye Olde Library
 Silas Marner , complete unabridged book at sparknotes.com 
 Silas Marner Cliff Notes 
 Silas Marner audio book at Librivox
 Silas Marner – Stage Version 
 Discussion of Silas Marner on BBC Radio 4's In Our Time

ಪುಸ್ತಕಗಳು
ಚಿತ್ತಗಾಂಗ್

ಚಿತ್ತಗಾಂಗ್ (Chittagonian, ಬಂಗಾಳಿ: চট্টগ্রাম, Chôţţogram) ಮುಖ್ಯ ಬಂದರು ಮತ್ತು ಬಾಂಗ್ಲಾದೇಶದ ಎರಡನೇ ದೊಡ್ಡ ನಗರವಾಗಿದೆ. ಇದು Karnaphuli ನದಿಯ ದಡದಲ್ಲಿದೆ.

9 ನೇ ಶತಮಾನದ ಒಂದು ವ್ಯಾಪಾರ, ಚಿತ್ತಗಾಂಗ್ ಮುಸ್ಲಿಂ, ಹಿಂದೂ ಮತ್ತು ಬೌದ್ಧ ಸಂಪ್ರದಾಯಗಳಲ್ಲಿ ಒಂದು ಬಹುಸಂಸ್ಕೃತಿಯ ಪರಂಪರೆಯನ್ನು ಹೊಂದಿದೆ. ಆಧುನಿಕ ನಗರವು ರೈಲು, ತೈಲ ಮತ್ತು ಚಹಾ ವ್ಯಾಪಾರ ಕೇಂದ್ರವಾಗಿ ಬ್ರಿಟಿಷ್ ಆಳ್ವಿಕೆಯಲ್ಲಿ ಅಭಿವೃದ್ಧಿ. ನಗರವು 1930 ರಲ್ಲಿ ಸೂರ್ಯ ಸೇನ್ ನೇತೃತ್ವದ ಬ್ರಿಟಿಷ್, ಗಮನಾರ್ಹವಾಗಿ ಸಶಸ್ತ್ರ ದಂಗೆಯ ವಿರುದ್ಧ ಕ್ರಾಂತಿಕಾರಿ ಚಟುವಟಿಕೆಗಳ ಕೇಂದ್ರಬಿಂದುವಾಗಿ ಹೊರಹೊಮ್ಮಿತು. ಇದು ವಿಶ್ವ ಯುದ್ಧ II ರಲ್ಲಿ Burma ಕಾರ್ಯಾಚರಣೆಯ ಸಂದರ್ಭದಲ್ಲಿ ಪ್ರಮುಖ ಮಿಲಿಟರಿ ಮತ್ತು ಅಲೈಡ್ ಪಡೆಗಳ ಪೂರೈಕೆ ಘಟ್ಟವಾಗಿತ್ತು. 1947 ರಲ್ಲಿ ಭಾರತದ ವಿಭಜನೆ ನಂತರ, ಚಿತ್ತಗಾಂಗ್ ಪೂರ್ವ ಪಾಕಿಸ್ತಾನದ ಅಂಗವಾಯಿತು. ಪೂರ್ವ ಪಾಕಿಸ್ತಾನೀಯರು ಪ್ರಜಾಪ್ರಭುತ್ವ ಚುನಾವಣೆಯ ಫಲಿತಾಂಶಗಳನ್ನು ಸ್ವೀಕರಿಸಲು ಪಶ್ಚಿಮ ಪಾಕಿಸ್ತಾನ ನಿರಾಕರಣೆ ವಿರುದ್ಧ ಬಂಡಾಯವೆದ್ದರು ಎಂದು 1971 ರಲ್ಲಿ, ಬಾಂಗ್ಲಾದೇಶ ಸ್ವಾತಂತ್ರ್ಯ ಘೋಷಣೆಯ ಚಿತ್ತಗಾಂಗ್ ರಲ್ಲಿ ಘೋಷಿಸಲಾಯಿತು. ನಗರದ ನಂತರದ ವಿಮೋಚನೆಯ ಯುದ್ಧದ ಸಂದರ್ಭದಲ್ಲಿ ಸಾಕ್ಷಿ ದುಷ್ಕೃತ್ಯಗಳನ್ನು, ಯುದ್ಧ ಅಪರಾಧಗಳು ಮತ್ತು ನೌಕಾ ತಡೆಯುಂಟುಮಾಡುವ ತೆರಳಿದರು.

ಇಂದು, ಚಿತ್ತಗಾಂಗ್ ಪ್ರಪಂಚದಲ್ಲಿ ವೇಗವಾಗಿ ಬೆಳೆಯುತ್ತಿರುವ ನಗರಗಳಲ್ಲಿ ಒಂದು. ಪ್ರಮುಖ ವಾಣಿಜ್ಯ ಮತ್ತು ಕೈಗಾರಿಕಾ ಕೇಂದ್ರ, ಈ ನಗರವು ಜಾಗತಿಕವಾಗಿ ಸ್ಪರ್ಧಾತ್ಮಕ ವಿಶೇಷ ಆರ್ಥಿಕ ವಲಯವನ್ನು ಹೊಂದಿದೆ. ಒಂದು ಆಳವಾದ ಸಮುದ್ರ ಬಂದರು, ಭಾರತ ಮತ್ತು ಚೀನಾ ಸೇರಿದಂತೆ ಬಾಂಗ್ಲಾದೇಶ ಪ್ರಾದೇಶಿಕ ನೆರೆಹೊರೆಯ, ಸೇರಿದಂತೆ ನಗರದ ಕೈಗೊಂಡ ಪ್ರಮುಖ ಮೂಲಸೌಕರ್ಯ ಯೋಜನೆಗಳಲ್ಲಿ, ಭವಿಷ್ಯದ ಪ್ರಾದೇಶಿಕ ಸಾರಿಗೆ ಕೇಂದ್ರವಾಗಿ ಕಣ್ಣಿನ ಚಿತ್ತಗಾಂಗ್ ಹೊಂದಿರುತ್ತವೆ. ಪೋರ್ಟ್ ನಗರದ ಈಶಾನ್ಯ ಭಾರತ, ಭೂತಾನ್, ನೇಪಾಳ ಮತ್ತು ದಕ್ಷಿಣ ಚೀನಾ ಭಾಗಗಳಲ್ಲಿ ಸೇರಿದಂತೆ ನೆಲಾವೃತವಾದ ದಕ್ಷಿಣ ಏಷ್ಯಾ ಆರ್ಥಿಕ ಅಭಿವೃದ್ಧಿ, ಅವಶ್ಯವಾಗಿದೆ ಕಾಣಲಾಗುತ್ತದೆ.

ಬಾಂಗ್ಲಾದೇಶ
ಶೇರ್ ಷಾ

ಶೇರ್ ಷಾ ಸೂರಿ(17 ಮೇ 1540 – 15 ಮೇ 1545) ಸೂರಿ ವಂಶದ ಸ್ಥಾಪಕ.ಶೇರ್ ಷಾ ಸೂರಿಯ ಪೊರ್ವಿಕರು ಆಫ್ಘ್‍ನ್ ಮೂಲದವರಾಗಿದ್ದು  ಬಿಹಾರದ ಒಂದು ಭಾಗದಲ್ಲಿ ವಾಸಿಸುತ್ತಿದ್ದ ರು. ಶೇರ್ ಷಾ ನ  ತಂದೆ ಹಸನ್ ಖಾನ್ ಸೂರಿ ಬಿಹಾರದ ಸಸ್ಸಾರಾಂ ನ ಜಹಾಗೀರುದಾರ  ಆಗಿದ್ದನು . ಶೇರ್ ಷಾ  ಕ್ರಿ.ಶ ೧೪೭೨ ರಲ್ಲಿ  ಜನಿಸಿದನು. ಇವನ ಮೊದಲ ಹೆಸರು  ಫರೀದ್ .ಹಸನ್ ಖಾನ್ ಸೂರಿಗೆ  ನಾಲ್ಕು ಜನ ಹೆಂಡತಿಯರಿದ್ದು  ಕೊನೆಯ ಹೆಂಡತಿ ಮಾನಸಿಕವಾಗಿ ಹಿಂಸಿಸುತ್ತಿದ್ದಳು, ಆದ್ದರಿಂದ ಮನನೊಂದ ಫರೀದ್   ಜುನಪುರಕ್ಕೆ  ಓಡಿಹೋದನು. ಜುನಪುರದಲ್ಲಿ ಅರೇಬಿಕ್ ಮತ್ತು ಫರ್ಶಿಯನ್ ಭಾಷೆಗಳನ್ನು  ಕಲಿತನು. ಕ್ರಿ ಶ ೧೪೯೭ ರಿಂದ ೧೫೧೮ ರವರೆಗೆ  ದೆಹಲಿ ಸುಲ್ತಾನ ಇಬ್ರಾಹಿಂ ಲೊಧಿಯ ಸೈನ್ಯದಲ್ಲಿ  ಸೇವೆಸಲ್ಲಿಸಿದನು. ನಂತರ ೧೫೨೧ ರಲ್ಲಿ  ತನ್ನ ತಂದೆ ಮರಣಹೊಂದಿದ್ದರಿಂದ ಬಿಹಾರದ ಸಸ್ಸಾರಾಂ ಗೆ  ಬಂದು ತನ್ನ ತಂದೆಯ ಜಹಾಗೀರನ್ನು  ನೋಡಿಕೊಳ್ಳಲಾರಂಬಿಸಿದನು. ಆದರೆ ತನ್ನ  ಮಲತಾಯಿಯ ಕಿರುಕುಳ ತಾಳಲಾರದೆ  ದಕ್ಷಿಣ  ಬಿಹಾರದ  ಅರದ ಅರಸನಾದ  ಬಹರ್‍ಖಾನ್ ಲೊಹಾನಿಯ  ಸೈನ್ಯದಲ್ಲಿ  ಸೇವೆಸಲ್ಲಿಸಿದನು. ಈ ಸಂದರ್ಭದಲ್ಲಿ  ಬಹರ್ ಖಾನ್ ಲೊಹಾನಿ ಯ  ಸಂಗಡ  ಬೇಟೆಗೆ  ಹೋದಾಗ  ಫರೀದ್  ಒಬ್ಬನೇ  ಹುಲಿಯನ್ನು  ಕೊಂದನು. ಆಗ ತನ್ನ ಓಡೆಯ ಬಹಾರ್‍ಖಾನ್ ಲೊಹಾನಿಯಿಂದ ' ಷೆರ್ ಖಾನ್ ' ಎಂಬ ಬಿರುದು ಪಡೆದನು. ನಂತರ ಕ್ರಿ. ಶ ೧೫೨೭-೧೫೨೮ ರ ಅವಧಿಯಲ್ಲಿ  ಬಾಬರ್ ನ  ಸೈನ್ಯದಲ್ಲಿ ಸೇವೆ ಸಲ್ಲಿಸಿದನು.
ಷೇರ್‍ಖಾನ್‍ನ  ಸಾಧನೆಗಳನ್ನು  ನಾವು ಎರಡು ಹಂತಗಳಲ್ಲಿ  ಕಾಣಬಹುದು 
 ಸೈನಿಕ ಸಾಧನೆಗಳು
 ಆಡಳಿತಾತ್ಮಕ  ಸಾಧನೆಗಳು

ಇತಿಹಾಸ
ಭಾರತದ ಇತಿಹಾಸ
ರಾಕೆಟ್ (ಪುಸ್ತಕ)

ರಾಕೆಟ್, ಇತಿಹಾಸ-ವಿಜ್ಞಾನ-ತಂತ್ರಜ್ಞಾನ ಇದು ಟಿ. ಆರ್. ಅನಂತರಾಮು ಅವರ ಅನುವಾದಿತ ಕೃತಿ. ಮೂಲ ಗ್ರಂಥದ ಲೇಖಕರು ಎಸ್.ಕೆ ದಾಸ್.

ಕನ್ನಡ ಪುಸ್ತಕಗಳು
ವಿಜ್ಞಾನ ಸಾಹಿತ್ಯ
ಕ್ರಾಂತಿಕಿಡಿ.ಕಾಂ

ಕ್ರಾಂತಿಕಿಡಿ.ಕಾಂ  ಕನ್ನಡದ Online ಮಾಹಿತಿ ಕೇಂದ್ರ. ಕನ್ನಡದಲ್ಲಿ ವಿವಿಧ ಬಗೆಯ ಸುದ್ದಿಗಳನ್ನು,, ಕನ್ನಡಿಗರಿಗೆ  ನೀಡುತ್ತಾ ಬಂದಿದೆ. ವಿಶ್ವದಾದ್ಯಂತ ಸುದ್ದಿ  ಸಂಚಯನ ಮಾಡುತ್ತಿದೆ.
ಸಿನೆಮಾ ಜಗತ್ತಿನ  ಬಿಸಿ ಬಿಸಿ ಸುದ್ದಿಗಳು, ದೆವ್ವ ಭೂತಗಳು ರೋಚಕ ಕಥೆಗಳು, ಮನಸಿಗೆ ಮುದ ನೀಡೋ ಹೃದಯದಲ್ಲಿ ಮನೆ ಮಾಡಿರುವ ಪ್ರೀತಿಯ ಬಂಧನವನ್ನು ತಿಳಿಸೋ ಪ್ರೇಮ ಕಥೆಗಳು ಹಾಗೂ ಹಾಸ್ಯದ ಹೊನಲನ್ನು ನೀಡಿ ಖುಷಿಯ ಸಾಗರದಲ್ಲಿ ತೇಲುವಂತೆ ಮಾಡುವ ವಿಡಂಬನಾತ್ಮಕ ಹಾಸ್ಯ ಸುದ್ದಿಗಳು ಈ ಕ್ರಾಂತಿಕಿಡಿ.ಕಾಂ  ನಲ್ಲಿ ಲಭ್ಯವಿದೆ. 

ವಿಶೇಷ ಲೇಖನಗಳು, ವಿಸ್ಮಯ ಸುದ್ದಿಗಳು ಸೇರಿದಂತೆ ವಿವಿಧ ಬಗೆಯ ಮಾಹಿತಿಗಳನ್ನು ಕನ್ನಡದಲ್ಲಿ ಉಣಬಡಿಸುವ ಕಾರ್ಯ ಕ್ರಾಂತಿಕಿಡಿ.ಕಾಂ   ನಿಂದ ನಡೆಯುತ್ತಿದೆ.. ಎಲ್ಲರಿಗೂ ಕ್ರಾಂತಿಕಿಡಿ.ಕಾಂ  ಯನ್ನು ಹಂಚಿ.. ಕನ್ನಡದ ಕಹಳೆಯನ್ನು ಎಲ್ಲೆಡೆ ಹಬ್ಬಿ.. 

ಇಂತಿ 
ಕ್ರಾಂತಿಕಿಡಿ.ಕಾಂ
ಭವಿಷ್ಯ ವಿಜ್ಞಾನ

ಭವಿಷ್ಯ ವಿಜ್ಞಾನ - ಅನುಬಂಧ - ಒಂದು, ಖ್ಯಾತ ವೈಜ್ಞಾನಿಕ ಲೇಖಕ ಜಿ.ಟಿ. ನಾರಾಯಣ ರಾವ್  ಅವರು ಬರೆದ ಪುಸ್ತಕ. ಅತ್ರಿ ಬುಕ್ ಸೆಂಟರ್ ಮೂಲಕ  ಮೊದಲ ಮುದ್ರಣ ೧೯೮೧ರಲ್ಲಿ.

ಬಾಹ್ಯ ಕೊಂಡಿಗಳು
 - ಭವಿಷ್ಯ ವಿಜ್ಞಾನ - ಅನುಬಂಧ - ಒಂದು- ಅತ್ರಿ ಬುಕ್ ಸೆಂಟರ್

ಕನ್ನಡ ಪುಸ್ತಕಗಳು
ವಿಜ್ಞಾನ ಸಾಹಿತ್ಯ
ದ್ರಾಕ್ಷಿ



ಜನಪ್ರಿಯ ದ್ರಾಕ್ಷಿ
ದ್ರಾಕ್ಷಿ ಹಣ್ಣು ಮತ್ತು ಸುಲ್ತಾನ (ದ್ರಾಕ್ಷಿ) -ಸುಲ್ತಾನ (ದ್ರಾಕ್ಷಿ) -ಬೀಜವಿಲ್ಲದ ದ್ರಾಕ್ಷಿ:
ದ್ರಾಕ್ಷಿ ಸಸ್ಯಶಾಸ್ತ್ರೀಯ ಜಾತಿ ವೀಟಿಸ್‍ನ ಪರ್ಣಪಾತಿ ಮರದಂಥ ಬಳ್ಳಿಗಳ ಒಂದು ಹಣ್ಣು ಬಿಡುವ ಬೆರಿ. ದ್ರಾಕ್ಷಿಯನ್ನು ಹಸಿಯಾಗಿ ತಿನ್ನಬಹುದು ಅಥವಾ ಅದನ್ನು ವೈನ್, ಜ್ಯಾಮ್, ರಸ, ಜೆಲಿ, ದ್ರಾಕ್ಷಿ ಬೀಜದ ಸಾರ, ಒಣದ್ರಾಕ್ಷಿ, ವಿನಿಗರ್, ಮತ್ತು ದ್ರಾಕ್ಷಿ ಬೀಜದ ಎಣ್ಣೆಯನ್ನು ತಯಾರಿಸಲು ಬಳಸಬಹುದು. ದ್ರಾಕ್ಷಿ ಪಕ್ವವಾಗುವ ಅವಧಿಯಿರದ ಪ್ರಕಾರದ ಹಣ್ಣು, ಸಾಮಾನ್ಯವಾಗಿ ಗೊಂಚಲುಗಳಲ್ಲಿ ಕಂಡು ಬರುತ್ತವೆ.

ಕರ್ನಾಟಕದಲ್ಲಿ ದ್ರಾಕ್ಷಿ

ಕರ್ನಾಟಕದಲ್ಲಿ 19,711 ಹೆಕ್ಟೇರ್ ಪ್ರದೇಶದಲ್ಲಿ ದ್ರಾಕ್ಷಿ ಬೇಸಾಯ ಮಾಡಲಾಗಿತ್ತು. ಪ್ರತಿ ವರ್ಷ 3.21 ಲಕ್ಷ ಟನ್ ದ್ರಾಕ್ಷಿ ಉತ್ಪಾದನೆ ಮಾಡಲಾಗುವುದು. ನಮ್ಮ ರಾಜ್ಯ ದ್ರಾಕ್ಷಿ ಬೆಳೆ ವಿಸ್ತೀರ್ಣ ಮತ್ತು ಉತ್ಪಾದನೆಯಲ್ಲಿ ದೇಶದಲ್ಲೇ ಎರಡನೇ ಸ್ಥಾನದಲ್ಲಿದೆ.
ಕರ್ನಾಟಕದಲ್ಲಿ ದ್ರಾಕ್ಷಿ ಬೆಳೆಯುವ ಪ್ರದೇಶಗಳು:    1. ಕೃಷ್ಣಾ ಕಣಿವೆ (ಕೃಷ್ಣಾ ವ್ಯಾಲಿ): ಉತ್ತರ ಕರ್ನಾಟಕದ ಕೃಷ್ಣಾ ನದಿ ಕಣಿವೆ ಭಾಗದಲ್ಲಿ ಬರುವ ಬಿಜಾಪುರ, ಬಾಗಲಕೋಟೆ, ಬೆಳಗಾವಿ ಜಿಲ್ಲೆಗಳಲ್ಲಿ ಹೆಚ್ಚಾಗಿ ದ್ರಾಕ್ಷಿ ಬೆಳೆಯಲಾಗುತ್ತಿದ್ದು ಈ ಪ್ರದೇಶವನ್ನು ಕೃಷ್ಣಾ ಕಣಿವೆ ಎಂದು ಗುರುತಿಸಲಾಗಿದೆ. ಅವಿಭಜಿತ ಬಿಜಾಪುರ ಜಿಲ್ಲೆಯಲ್ಲಿ ಸುಮಾರು 200 ವರ್ಷಗಳಿಂದ ದ್ರಾಕ್ಷಿ ಬೆಳೆಯಲಾಗುತ್ತಿದ್ದು, ಇಲ್ಲಿನ ಬಿಸಿಲು ದಿನಗಳು ಮತ್ತು ತಂಪಾದ ರಾತ್ರಿಗಳು ತುಂಬಿದ ವಾತಾವರಣ ದ್ರಾಕ್ಷಿ ಬೆಳೆಗೆ ಅತ್ಯುತ್ತಮ ವಾತಾವರಣವಾಗಿದ್ದು, ಇಲ್ಲಿನ ದ್ರಾಕ್ಷಿ ಹೊರದೇಶಗಳಲ್ಲೂ ರಫ್ತು ಗುಣಮಟ್ಟವನ್ನು ಕಾಯ್ದುಕೊಂಡಿದೆ.    2. ನಂದಿ ಕಣಿವೆ (ನಂದಿ ವ್ಯಾಲಿ): ಬೆಂಗಳೂರು ಸುತ್ತ ಮುತ್ತ ನಂದಿ ಬೆಟ್ಟದ ಕಣಿವೆಯಲ್ಲಿ ಬರುವ ಬೆಂಗಳೂರು ಗ್ರಾಮಾಂತರ, ಚಿಕ್ಕಬಳ್ಳಾಪುರ ಜಿಲ್ಲೆಗಳು ದ್ರಾಕ್ಷಿ ಬೆಳೆಗೆ ಹೆಸರುವಾಸಿಯಾಗಿದ್ದು ಈ ಪ್ರದೇಶವನ್ನು ನಂದಿ ಕಣಿವೆ ಎಂದು ಗುರುತಿಸಲಾಗಿದೆ. ಇಲ್ಲಿ ಹೆಚ್ಚಾಗಿ ಬೆಳೆಯುವ ’ಬೆಂಗಳೂರು ಬ್ಲ್ಯೂ’ ಎಂಬ ತಳಿ ಜಾಗತೀಕವಾಗಿ ಮನ್ನಣೆ ಪಡೆದಿದೆ. ಈಗಿನ ದ್ರಾಕ್ಷಾರಸ ’ವೈನ್’ ಮಾರುಕಟ್ಟೆಯಲ್ಲಿ ಹೆಚ್ಚು ಬಳಕೆಯಲ್ಲಿರುವ ದ್ರಾಕ್ಷಿ ಬಗೆ ಇದಾಗಿದೆ.

ದ್ರಾಕ್ಷಿ ಮೇಳ
ಬೆಂಗಳೂರಿನ ಜಯಮಹಲ್ ಅರಮನೆ ಹೋಟೆಲ್ ಪ್ರಾಂಗಣದಲ್ಲಿ ಮೂರು ದಿನಗಳ ಬೆಂಗಳೂರು ಅಂತರರಾಷ್ಟ್ರೀಯ ದ್ರಾಕ್ಷಾರಸ ಮೇಳ–2014 ನ್ನು ಜುಲೈ 25 ರಿಂದ ಆಯೋಜಿಸಲಾಗಿದೆ ಎಂದು ಕರ್ನಾಟಕ ದ್ರಾಕ್ಷಾರಸ ಮಂಡಳಿಯ ವ್ಯವಸ್ಥಾಪಕ ನಿರ್ದೇಶಕರಾದ ಡಾ.ಬಿ.ಕೃಷ್ಣ ತಿಳಿಸಿದ್ದಾರೆ.

ಕರ್ನಾಟಕ ದ್ರಾಕ್ಷಾರಸ ಮಂಡಳಿ ಮತ್ತು ತೋಟಗಾರಿಕೆ ಇಲಾಖೆಯ ಸಹಯೋಗದಲ್ಲಿ ಈ ಮೇಳ ನಡೆಯಲಿದೆ. ಮೇಳದಲ್ಲಿ 35 ಕ್ಕೂ ಹೆಚ್ಚು ವೈನರಿಗಳು ಹಾಗೂ 7 ಅಂತರರಾಷ್ಟ್ರೀಯ ವೈನರಿಗಳು ಭಾಗವಹಿಸಲಿವೆ. ಮೇಳದಲ್ಲಿ ವೈನ್ ದ್ರಾಕ್ಷಿ ಉತ್ಪಾದನೆ, ತಯಾರಿಕೆ ಕುರಿತು ಆಧುನಿಕ ತಂತ್ರಜ್ಞಾನದ ಬಗ್ಗೆ ಮಾಹಿತಿ ಒದಗಿಸಲಾಗುವುದು. ವೈನ್ ಪ್ರವಾಸೋದ್ಯಮ, ಹನಿ ನೀರಾವರಿ ಮತ್ತು ಯಂತ್ರ ಸಾಮಗ್ರಿ ಉತ್ಪಾದಕ ಕಂಪನಿಗಳಿಂದ ಪರಿಕರಗಳ ಹಾಗೂ ತಂತ್ರಜ್ಞಾನದ ಪರಿಚಯ ಮಾಡಿ ಕೊಡಲಾಗುವುದು. ಅಲ್ಲದೆ ಪ್ರತಿದಿನ ಮನರಂಜನಾ ಕಾರ್ಯಕ್ರಮಗಳನ್ನು ಸಹ ಹಮ್ಮಿಕೊಳ್ಳಲಾಗುವುದು ಎಂದು ತಿಳಿಸಿದರು.

ಈ ಮೇಳದ ಪ್ರಮುಖ ಉದ್ದೇಶವೆಂದರೆ ದ್ರಾಕ್ಷಿ ಉತ್ಪಾದನೆ ಮತ್ತು ವೈನ್ ಬಳಕೆಯ ಬಗ್ಗೆ ರೈತರಿಗೆ, ಉದ್ಯಮಿಗಳಿಗೆ ಹಾಗೂ ಸಾರ್ವಜನಿಕರಿಗೆ ತಿಳುವಳಿಕೆ ನೀಡುವುದು ಹಾಗೂ ಕರ್ನಾಟಕ ವೈನರಿಗಳಿಗೆ ಅಂತರಾಷ್ಟ್ರೀಯ ವ್ಯಾಪ್ತಿ ಮಾರುಕಟ್ಟೆ ದೊರಕಿಸುವುದೇ ಮುಖ್ಯ ಉದ್ದೇಶವಾಗಿದೆ.

ಪೌಷ್ಟಿಕಾಂಶಗಳು
ದ್ರಾಕ್ಷಿಯು ಹಲವಾರು ಪೌಷ್ಟಿಕಾಂಶಗಳ ಖಣಜವಾಗಿದ್ದು ಅವು ಇಂತಿವೆ.

ಛಾಯಾಂಕಣ

dj=ಉಲ್ಲೇಖ=
ಹಣ್ಣುಗಳು
ಎಚ್.ಎನ್.ಗಿರೀಶ್

ಹೊಸನಗರ ನಾಗರಾಜೇಗೌಡ ಗಿರೀಶ್  , ( ಹುಟ್ಟು  -೨೬  ಜನವರಿ ೧೯೮೮) ಕ್ರೀಡಾಪಟುವಾಗಿದ್ದಾರೆ. ಅವರ ಎಡಗಾಲು  ಹುಟ್ಟಿನಿಂದಲೇ ಊನವಾಗಿದೆ.  ಇವರು   ಹಾಸನ ಜಿಲ್ಲೆಯ ಅರಕಲಗೂಡು ತಾಲ್ಲೂಕಿನ ಹೊಸನಗರದವರು.  ಗಿರೀಶ್ ೨೦೦೬ರಿಂದ ರಾಷ್ಟ್ರೀಯ ಅಂಗವಿಕಲರ ಕ್ರೀಡಾಕೂಟಗಳಲ್ಲಿ ಪದಕ ಗೆಲ್ಲುತ್ತಾ ಬಂದಿದ್ದಾರೆ. . ಅಂತರರಾಷ್ಟ್ರೀಯ ಕೂಟಗಳಲ್ಲೂ ಪದಕದ ಸಾಧನೆ ಮಾಡಿದ್ದಾರೆ.    
ಅವರು  ಲಂಡನ್ನಲ್ಲಿ ನಡೆದ ೨೦೧೨ರ  ಪ್ಯಾರಾಲಿಂಪಿಕ್ ಪಂದ್ಯಗಳಲ್ಲಿ ಭಾರತವನ್ನು  ಪ್ರತಿನಿಧಿಸಿ    F-42 ವರ್ಗದಲ್ಲಿ ಪುರುಷರ ಎತ್ತರದ ಜಿಗಿತದಲ್ಲಿ   ಬೆಳ್ಳಿ ಪದಕ ಗೆದ್ದಿದ್ದಾರೆ .    ಕತ್ತರಿ ತಂತ್ರವನ್ನು ಬಳಸಿಕೊಂಡು ೧.೭೪  ಮೀಟರ್ ಜಿಗಿದು  ಫೈನಲ್ ನಲ್ಲಿ ಬೆಳ್ಳಿ ಪದಕ ಗೆಲ್ಲುವ ಮೂಲಕ ಅವರು ಪ್ಯಾರಾಲಿಂಪಿಕ್ಸ್ನಲ್ಲಿ ಪದಕ ಗೆದ್ದ  ಎಂಟನೇ  ಭಾರತೀಯರಾದರು.

ಆರಂಭಿಕ ಯಶಸ್ಸು
ಧಾರವಾಡದಲ್ಲಿ  ನಡೆದ ರಾಜ್ಯ ಮಟ್ಟದ ಕ್ರೀಡಾಕೂಟವೊಂದರಲ್ಲಿ   ಅವರು ಸಾಮಾನ್ಯ ಕ್ರೀಡಾಪಟುಗಳೊಂದಿಗೆ  ಸ್ಪರ್ಧಿಸಿ ಒಂದು ಬಹುಮಾನ  ಪಡೆದು    ಗಿರೀಶರು   ಯಶಸ್ಸಿನ ಮೊದಲ  ರುಚಿಯನ್ನು  ನೋಡಿದರು.   ನಂತರ ಮೈಸೂರು ವಿಶ್ವವಿದ್ಯಾಲಯದ ಕ್ರೀಡಾಕೂಟದಲ್ಲಿ ಒಂದು ಕಂಚಿನ ಪದಕ ಗೆದ್ದಿದ್ದಾರೆ.  ನಂತರ ರಾಷ್ಟ್ರೀಯ ಎತ್ತರ ಜಿಗಿತದ  ಚಾಂಪಿಯನ್ ಷಿಪ್ ನಲ್ಲಿ ಚಿನ್ನದ ಪದಕ ಗೆದ್ದಿದ್ದಾರೆ.  ಅವರು ೨೦೦೬ ರಲ್ಲಿ ಐರ್ಲೆಂಡ್ ನಲ್ಲಿ ಅಂಗವಿಕಲರ  ಕಿರಿಯ ವಿಶ್ವ ಚಾಂಪಿಯನ್ ಶಿಪ್ ನಲ್ಲಿ  ಕಂಚಿನ  ಪದಕ ಗೆದ್ದು  ಅಂತರರಾಷ್ಟ್ರೀಯ ಮಟ್ಟದಲ್ಲಿ ತಮ್ಮ ಮೊದಲ ಸಾಧನೆಯನ್ನು  ಮಾಡಿದರು. ನಂತರ  ಈ ಕುವೈಟ್ ಮತ್ತು ಮಲೇಷ್ಯಾ ರಲ್ಲಿ ಅಥ್ಲೆಟಿಕ್ ಕೂಟಗಳಲ್ಲಿ  ಚಿನ್ನದ ಪದಕಗಳನ್ನು ಪಡೆದರು.
೨೦೧೩ ರಲ್ಲಿ ಗಿರೀಶ್‌ಗೆ ಪದ್ಮಶ್ರೀ ಗೌರವ ಒಲಿದಿದೆ.

ಪ್ರಶಸ್ತಿಗಳು ಮತ್ತು ಗೌರವಗಳು
೨೦೧೩ ರಲ್ಲಿ ಗಿರೀಶ್‌ಗೆ ಪದ್ಮಶ್ರೀ ಗೌರವ ಒಲಿದಿದೆ.

ಉಲ್ಲೇಖಗಳು

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ಕ್ರೀಡಾಪಟುಗಳು
ಕರ್ನಾಟಕದ ಕ್ರೀಡಾಪಟುಗಳು
ಹಾಸನ ಜಿಲ್ಲೆಯ ಜನರು
ಭಾರತದ ಪ್ಯಾರಒಲಂಪಿಕ್ ಕ್ರೀಡಾಪಟು
ಬಿ.ವಿಠ್ಠಲಾಚಾರ್ಯ

ಬಿ.ವಿಠ್ಠಲಾಚಾರ್ಯ (ಜನನ: ೨೮  ಜನವರಿ ೧೯೨೦ - ಮರಣ: ೨೮ ಮೇ ೧೯೯೯) ತೆಲುಗು ಮತ್ತು ಕನ್ನಡ ಚಲನಚಿತ್ರಗಳ ಜನಪ್ರಿಯ ನಿರ್ದೇಶಕ ಮತ್ತು ನಿರ್ಮಾಪಕರಾಗಿದ್ದರು.

ವಿಠ್ಠಲ ಆಚಾರ್ಯ  ಅವರು   ಜನವರಿ 20, 1920 ರಂದು ಅಂದಿನ  ಉಡುಪಿ ತಾಲೂಕಿನ, ಉದ್ಯಾವರದಲ್ಲಿ   ಮಧ್ಯಮ ವರ್ಗ ಮಾಧ್ವ ಬ್ರಾಹ್ಮಣ ದಂಪತಿಗಳಿಗೆ ಏಳನೆಯ ಮಗುವಾಗಿ   ಹುಟ್ಟಿದರು.  ಅವರಿಗೆ ಬಾಲ್ಯದಿಂದಲೂ ನಾಟಕ, ಬಯಲಾಟ ಮತ್ತು ಯಕ್ಷಗಾನಗಳಲ್ಲಿ ಆಸಕ್ತಿ.  ಅವರ  ತಂದೆ ಉಚಿತವಾಗಿ ರೋಗಿಗಳಿಗೆ ಚಿಕಿತ್ಸೆ  ನೀಡುತ್ತಿದ್ದ  ಒಬ್ಬ ಹೆಸರಾಂತ ಆಯುರ್ವೇದ ವೈದ್ಯರಾಗಿದ್ದರು. ಅವರು ಮೂರನೇ ವರ್ಗದವರೆಗೆ  ಮಾತ್ರ  ಶಾಲೆ ಕಲಿತರು.  ಅವರು ಒಂಬತ್ತು ವರ್ಷ ವಯಸ್ಸಿನವರಾಗಿದ್ದಾಗ ಅದೃಷ್ಟವನ್ನು ಅರಸಿ  ಮನೆಯನ್ನು ಬಿಟ್ಟು ಹೋದರು.  ಅರಸೀಕೆರೆ ತಲುಪಿದ ಅವರು ನಾನಾ ಕೆಲಸಗಳನ್ನು ಮಾಡಿದರು ಮತ್ತು ಅಂತಿಮವಾಗಿ ತನ್ನ ಸೋದರಸಂಬಂಧಿಯಿಂದ   ಉಡುಪಿ ಹೋಟೆಲೊಂದನ್ನು  ಖರೀದಿಸಿ  ಯಶಸ್ವಿಯಾಗಿ  ಅದನ್ನು ನಡೆಸಿದರು. ಅವರು ಕೆಲವು ಸ್ನೇಹಿತರ ಜೊತೆಗೆ ಬ್ರಿಟಿಷ್ ಸರ್ಕಾರದ ವಿರುದ್ಧ ಭಾರತ ಬಿಟ್ಟು ತೊಲಗಿ  ಚಳವಳಿಯಲ್ಲಿ ಭಾಗವಹಿಸಿದರು. ಅವರನ್ನು  ಬಂಧಿಸಲಾಯಿತು.  ಜೈಲ್ ನಿಂದ ಬಿಡುಗಡೆ ನಂತರ, ತನ್ನ ಕಿರಿಯ ಸೋದರನಿಗೆ  ತನ್ನ ಹೋಟೆಲ್ ಉದ್ಯಮ ಹಸ್ತಾಂತರಿಸಿದರು. ತನ್ನ ಸ್ನೇಹಿತ ಡಿ ಶಂಕರ್ ಸಿಂಗ್ ಮತ್ತು ಇತರರ  ಜೊತೆಗೂಡಿ  ಹಾಸನ ಜಿಲ್ಲೆಯಲ್ಲಿ  ಒಂದು ಟೂರಿಂಗ್ ಟಾಕೀಸ್ ಅನ್ನು ಸ್ಥಾಪಿಸಿದರು.   ಅವರು  ಒಂದು ಟೂರಿಂಗ್ ಟಾಕೀಸ್ ಅನ್ನು   ನಾಲ್ಕು ಆಗಿ ಬೆಳೆಸಿದರು.   ಅವರು ಪ್ರದರ್ಶಿಸಲಾಗುತ್ತಿದ್ದ  ಪ್ರತಿಯೊಂದು ಚಲನಚಿತ್ರ ನೋಡಿ  ಮತ್ತು ಚಿತ್ರಗಳ ತಯಾರಿಕೆಯ ತಂತ್ರವನ್ನು  ಕಲಿತುಕೊಂಡರು.   ೧೯೪೪  ರಲ್ಲಿ ಕೆ ಆರ್  ಪೇಟೆಯ  ರಾಮದಾಸ ಆಚಾರ್ಯರ ಮೂರನೇ ಮಗಳಾದ ಜಯಲಕ್ಷ್ಮಿಯನ್ನು  ವಿವಾಹವಾದರು. 

ಅದೇ ಸ್ನೇಹಿತರೊಂದಿಗೆ ಅವರು ಮೈಸೂರಿಗೆ ತೆರಳಿ ಮಹಾತ್ಮ ಪಿಕ್ಚರ್ಸ್ ಹೆಸರಿನಲ್ಲಿ  ಒಂದು ಚಿತ್ರ ನಿರ್ಮಾಣ ಕಂಪನಿಯನ್ನು ಸ್ಥಾಪಿಸಿದರು. ೧೯೪೪ ರಿಂದ ೧೯೫೩ ರ ಅವಧಿಯಲ್ಲಿ  ೧೮ ಕನ್ನಡ ಚಿತ್ರಗಳನ್ನು  ನಿರ್ಮಿಸಿದರು. ಅವುಗಳಲ್ಲಿ ನಾಗ ಕನ್ಯಾ, ಜಗನ್ ಮೋಹಿನಿ, ಶ್ರೀನಿವಾಸ ಕಲ್ಯಾಣ ಮುಂತಾದವು ತುಂಬ ಯಶಸ್ವಿ ಯಾದವು. ಈ ಅವಧಿಯಲ್ಲಿ ಒಬ್ಬೊಬರಾಗಿ ಪಾಲುದಾರರು ಕಂಪನಿಯನ್ನು ಬಿಟ್ಟು  ಒನೆಗೆ ಅದರಲ್ಲಿ  ಶಂಕರಸಿಂಗ್ ಮತ್ತು  ವಿಠ್ಠಲಾಚಾರ್ಯರಷ್ಟೇ ಉಳಿದರು. ಈ ಚಿತ್ರಗಳಲ್ಲಿ ಕೆಲವನ್ನು ವಿಠ್ಠಲಾಚಾರ್ಯರೂ ,ಕೆಲವನ್ನು ಶಂಕರಸಿಂಗರೂ ಇನ್ನು ಕೆಲವನ್ನು ಉಳಿದವರೂ  ನಿರ್ದೇಶಿಸಿದರು. 

೧೯೫೩ರಲ್ಲಿ ಕೆಲವೊಂದು ತಪ್ಪುಕಲ್ಪನೆಗಳಿಂದಾಗಿ ವಿಠ್ಠಲಾಚಾರ್ಯರೂ  ಶಂಕರಸಿಂಗರಿಂದ ಬೇರೆಯಾಗಿ .  ವಿಠ್ಠಲ್ ಪ್ರೊಡಕ್ಷನ್ಸ್  ಹೆಸರಿನಲ್ಲಿ  ತಮ್ಮದೇ ಕಂಪನಿಯನ್ನು ಮಾಡಿಕೊಂಡು ತಮ್ಮ ಮೊದಲ ಚಿತ್ರ ರಾಜ್ಯಲಕ್ಷ್ಮಿಯನ್ನು  ನಿರ್ದೇಶಿಸಿ ತಯಾರಿಸಿದರು.  

೧೯೫೪ ರಲ್ಲಿ, ಅವರು ಬಾರಿಗೆ ಕನ್ಯಾ ಧನ ಎಂಬ  ಆ ಕಾಲಕ್ಕೆ ಕ್ರಾಂತಿಕಾರಿಯಾದ ಒಂದು  ಚಿತ್ರವನ್ನು ನಿರ್ದೇಶಿಸಿ ನಿರ್ಮಿಸಿದರು.  ಅದನ್ನೇ ತೆಲುಗು ಭಾಷೆಯಲ್ಲಿ  ರೀಮೇಕ್ ಮಾಡಬಯಸಿ ಮದ್ರಾಸ್ ಗೆ ಹೋದರು.   ತಮ್ಮ ಸಾವಿನ ತನಕ ಅಲ್ಲಿಯೇ ನೆಲೆಸಿದರು. ಇನ್ನೂ ಎರಡು ಕನ್ನಡ ಚಲನಚಿತ್ರಗಳನ್ನು ತಯಾರಿಸಿದ  ಮಾಡಿದ ನಂತರ, ಅವರು ಕೇವಲ ತೆಲುಗು ಚಲನಚಿತ್ರಗಳ  ನಿರ್ಮಾಣ ಮತ್ತು ನಿರ್ದೇಶನದಲ್ಲಿ ತಮ್ಮ ಗಮನವನ್ನು ಕೇಂದ್ರೀಕರಿಸಿದರು.  ಅವರು ಇತರ ನಿರ್ಮಾಪಕರಿಗಾಗಿ ಕೂಡ  ಚಲನಚಿತ್ರಗಳನ್ನು ನಿರ್ದೇಶಿಸಿದರು. 

ಅವರು   ನಂತರ ಆಂಧ್ರ ಪ್ರದೇಶದ ಪ್ರಮುಖ ನಾಯಕನಟರಾದ  ಎನ್ ಟಿ ರಾಮರಾವ್ ಅವರಿಗಾಗಿ ಒಟ್ಟು   ೧೫  ಚಲನಚಿತ್ರಗಳನ್ನು  ನಿರ್ದೇಶಿಸಿದ್ದಾರೆ.  ಅವರು  ಯಾವುದೇ ಪ್ರಶಸ್ತಿ ಪಡೆಯಲಿಲ್ಲವಾದರೂ  ಅವನ ಚಿತ್ರಗಳು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ಸು  ಕಂಡವು. ಅವರನ್ನು ಅವರ ಅಭಿಮಾನಿಗಳು  ಪ್ರೀತಿಯಿಂದ "ಜನಪದ ಬ್ರಹ್ಮ" ಎಂದು ಕರೆದರು.

ಚಲನಚಿತ್ರ ನಿರ್ದೇಶಕ
ಉಡುಪಿ ಜಿಲ್ಲೆ
ಅಣ್ಣ ಬಾಂಡ್

ಅಣ್ಣಾ ಬಾಂಡ್, ಪುನೀತ್ ರಾಜ್ ಕುಮಾರ್ ನಟಿಸಿರುವ ಚಿತ್ರ. ದುನಿಯಾ ಸೂರಿ ಈ ಚಿತ್ರದ ನಿರ್ದೇಶಕರು. ನಿಧಿ ಸುಬ್ಬಯ್ಯ ಹಾಗು ಪ್ರಿಯಮಣಿ ಚಿತ್ರದ ನಾಯಕಿಯರು. ರಂಘಾಯಣ ರಘು ಇತರರು ಈ ಚಿತ್ರದಲ್ಲಿ ನಟಿಸಿದ್ದಾರೆ. ಹರಿಕೃಷ್ಣ ಚಿತ್ರದ ಸಂಗೀತ ನಿರ್ದೇಶಕರು.
ಇದು ಮೊದಲ ದಿನ ೨.೬ ಕೋಟಿ ಮತ್ತು ಮೊದಲ ವಾರದಲ್ಲಿ ೧೫ ಕೋಟಿ ಸಂಗ್ರಹಿಸಿದೆ.

ಉಲ್ಲೇಖಗಳು

ವರ್ಷ-೨೦೧೨ ಕನ್ನಡಚಿತ್ರಗಳು
ಪುನೀತ್ ರಾಜ್‍ಕುಮಾರ್ ಚಲನಚಿತ್ರಗಳು
ಆರಗ ಜ್ಞಾನೇಂದ್ರ



ಆರಗ ಜ್ಞಾನೇಂದ್ರರ ಸಂಕ್ಷಿಪ್ತ ಪರಿಚಯ
ತಂದೆ - ರಾಮಣ್ಣ ಗೌಡ, ತಾಯಿ - ಚಿನ್ನಮ್ಮ, 
ಪ್ರಾಥಮಿಕ ಶಿಕ್ಷಣ : ಆರಗದಲ್ಲಿ, 
ಪ್ರೌಢಶಿಕ್ಷಣ : ಕೋಣಂದೂರು ರಾಷ್ಟ್ರೀಯ ಶಿಕ್ಷಣ ಸಂಸ್ಥೆ, 
ಶಿವಮೊಗ್ಗ ಆಚಾರ್ಯ ತುಳಿಸಿ ವಾಣಿಜ್ಯ ಕಾಲೇಜಿನಲ್ಲಿ ಬಿ.ಕಾಂ.
ವಿದ್ಯಾರ್ಥಿ ದೆಸೆಯಲ್ಲಿಯೇ ಕಾಲೇಜು ವಿದ್ಯಾರ್ಥಿ ಸಂಘದ ಚುನಾವಣೆಯಲ್ಲಿ ಗೆಲವು, ವಿದ್ಯಾರ್ಥಿ ಸಂಘದ ಅಧ್ಯಕ್ಷರಾಗಿ ಕಾರ್ಯನಿರ್ವಹಣೆ.
ಅಖಿಲ ಭಾರತೀಯ ವಿದ್ಯಾರ್ಥಿ ಪರಿಷತ್ತಿನ ಶಿವಮೊಗ್ಗ ಜಿಲ್ಲೆಯ ಅಧ್ಯಕ್ಷರಾಗಿ ಕಾರ್ಯನಿರ್ವಹಣೆ.
ಕಾಲೇಜು ವ್ಯಾಸಂಗ ಮಾಡುವಾಗಲೇ 1975ರ ದೇಶದ ಮೇಲೆ ವಿಧಿಸಿರುವ ತುರ್ತು ಸ್ಥಿತಿಯ ವಿರುದ್ಧ ಜೆ.ಪಿ.ಆಂದೋಲನದಲ್ಲಿ ದುಮುಕಿದ್ದು, ಸರಕಾರ ಬಂಧಿಸಿ ಸೆರೆಮನೆ ವಾಸ.
ವಿದ್ಯಾರ್ಥಿ ಜೀವನದಲ್ಲಿಯೇ ಆರ್.ಎಸ್.ಎಸ್.ಸಂಪರ್ಕ.
1983, 1985 ಮತ್ತು 1989ರ ವಿಧಾನಸಭೆ ಚುನಾವಣೆಗೆ ಬಿ.ಜೆ.ಪಿ.ವತಿಯಿಂದ ಸ್ಪರ್ಧಿಸಿ, ಸತತ ಸೋಲು. 1986ರ ಜಿಲ್ಲಾ ಪರಿಷತ್ತಿಗೆ ಆರಗ ಕ್ಷೇತ್ರದಿಂದ ಸ್ಪರ್ಧಿಸಿ ಜಯಗಳಿಸಿದ್ದು, ಶಿವಮೊಗ್ಗ ಜಿಲ್ಲಾ ಪರಿಷತ್ತಿನ ಕೃಷಿ ಸ್ಥಾಯಿ ಸಮಿತಿ ಅಧ್ಯಕ್ಷನಾಗಿ ಕೆಲಸ.
1991ರಲ್ಲಿ ಶಿವಮೊಗ್ಗ ಸಹಕಾರಿ ಹಾಲು ಒಕ್ಕೂಟದ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಣೆ.
	
1994, 1999, 2004ರ ವಿಧಾನ ಸಭೆಯ ಚುನಾವಣೆಯಲ್ಲಿ ಸತತ ಮೂರು ಬಾರಿ ಗೆದ್ದು, ತೀರ್ಥಹಳ್ಳಿ ಕ್ಷೇತ್ರದಲ್ಲಿ ಒಮ್ಮೆ ಗೆದ್ದವರು ಎರಡನೆ ಬಾರಿ ಗೆಲ್ಲದೆ ಇರುವ ದಾಖಲೆಯನ್ನು ಮುರಿದು, ತೀರ್ಥಹಳ್ಳಿ ಕ್ಷೇತ್ರವನ್ನು 3 ಬಾರಿ ನಿರಂತರವಾಗಿ ಪ್ರತಿನಿಧಿಸಿರುವುದು ಮಾತ್ರವಲ್ಲದೆ ಅಭಿವೃದ್ಧಿಯ ದಾಖಲೆ ನಿರ್ಮಾಣ.

ಆರಗ ಜ್ಞಾನೇಂದ್ರರ ಸಮಾಜ ಸೇವೆ
ತೀರ್ಥಹಳ್ಳಿಗೆ ಸರಕಾರಿ ಕಾಲೇಜು, ಮೊರಾರ್ಜಿ ವಸತಿಶಾಲೆ, ಐ.ಟಿ.ಐ. ಕಾಲೇಜು, ಸರಕಾರಿ ಹೆಣ್ಣು ಮಕ್ಕಳ ಜ್ಯೂನಿಯರ್ ಕಾಲೇಜು, ಮಳಲಿಮಕ್ಕಿಯಲ್ಲಿ ಜ್ಯೂನಿಯರ್ ಕಾಲೇಜು ಮತ್ತು ಕೋಣಂದೂರಿಗೆ ವಿದ್ಯಾರ್ಥಿ ಪ್ರೌಢಶಾಲೆ ಜೊತೆಗೆ ತಾಲ್ಲೂಕಿನಲ್ಲಿ ಅನೇಕ ಪ್ರೌಢಶಾಲೆಗಳನ್ನು ತೆರೆದಿರುವುದು. 
ಕೋಣಂದೂರು ಮತ್ತು ತೀರ್ಥಹಳ್ಳಿಯಲ್ಲಿ ಬಡ ವಿದ್ಯಾರ್ಥಿನಿಯರಿಗೆ ವ್ಯಾಸಂಗಕ್ಕೆ ವಿದ್ಯಾರ್ಥಿನಿ ನಿಲಯ ಮಂಜೂರಾತಿ, ರಸ್ತೆಗಳು, ಸೇತುವೆಗಳು, ತೀರ್ಥಹಳ್ಳಿಗೆ ಸಾರ್ವಜನಿಕ ಕ್ರೀಡಾಗಣ ಮತ್ತು ಗೋಪಾಲಗೌಡ ರಂಗಮಂದಿರದ ನಿರ್ಮಾಣ ಕೆಲಸ ಮಂಜೂರಾತಿ ಹಾಗೂ ಹಳ್ಳಿ ಹಳ್ಳಿಗಳಿಗೆ ವಿದ್ಯುತ್ ಸಂಪರ್ಕ, ಹೀಗೆ ಅಭಿವೃದ್ಧಿಯ ಮಹಾಪೂರವನ್ನೇ ಮಂಜೂರು ಮಾಡಿಸಿದ್ದು, ಈ ತಾಲ್ಲೂಕಿನ ಜನರ ಪ್ರೀತಿ ವಿಶ್ವಾಸಕ್ಕೆ ಕಾರಣವಾಗಿದೆ.
ಅಡಿಕೆ ಬೆಳೆಗಾರರ ಬಗ್ಗೆ ಶಾಸನ ಸಭೆ ಮತ್ತು ದೆಹಲಿ ಮಟ್ಟದಲ್ಲಿಯೂ ಕೂಡ ಹೋರಾಟ ನಡೆಸಿ ಅಡಿಕೆ ಬೆಳೆಗೆ ಬಂದ ಆತಂಕ ದೂರ ಮಾಡಿರುವುದು ಮತ್ತು ಅಡಿಕೆ ಸಂಶೋಧನಾ ಕೇಂದ್ರವೊಂದನ್ನು ತೀರ್ಥಹಳ್ಳಿಗೆ ಮಂಜೂರು ಮಾಡಿಸಿರುವುದು ಬೆಳೆಗಾರರಿಗೆ ಶಕ್ತಿ ತುಂಬುವಲ್ಲಿ ಸಹಕಾರಿ ಯಾಗಿದೆ. ವಿಧಾನ ಮಂಡಳದ, ಸಾರ್ವಜನಿಕ ಲೆಕ್ಕಪತ್ರ ಸಮಿತಿ ಅಧ್ಯಕ್ಷರಾಗಿ ಹಾಗೂ ಸಾರ್ವಜನಿಕ ಉದ್ದಿಮೆಗಳ ಸಮಿತಿ ಅಧ್ಯಕ್ಷರಾಗಿ ಮಾಡಿದ ಕೆಲಸ ಮತ್ತು ಕೊಡಮಾಡಿದ ವರದಿಗಳು ಈಗಲೂ ದಾಖಲೆಯಲ್ಲಿವೆ.
2009 ರಿಂದ ಸರಕಾರವು ಭದ್ರಾವತಿಯ ಕಾಗದ ಕಾರ್ಖಾನೆ (ಎಂ.ಪಿ.ಎಂ.) ಅಧ್ಯಕ್ಷರಾಗಿ ನೇಮಕ ಮಾಡಿದೆ. 
 ಸತತ ನಷ್ಟದಲ್ಲಿರುವ ಈ ಕಾರ್ಖಾನೆ 4200ಕ್ಕೂ ಹೆಚ್ಚು ಕಾರ್ಮಿಕರನ್ನು ಮತ್ತು ಸಕ್ಕರೆ ಕಾರ್ಖಾನೆಯಿಂದ ಸಾವಿರಾರು ರೈತ ಕುಟುಂಬದ ನೆರಳಾಗಿರುವ ಈ ಸಂಸ್ಥೆಯ ಅಭಿವೃದ್ಧಿಗೆ ಈಗಾಗಲೇ ಸುಮಾರು 150 ಕೋಟಿ ರೂಗಳ ಸರಕಾರದ ನೆರವು ದೊರಕಿಸಿ ಪ್ರಾಮಾಣಿಕ ಪ್ರಯತ್ನ ಮಾಡುತ್ತಿದ್ದಾರೆ.
ತೀರ್ಥಹಳ್ಳಿಯಲ್ಲಿ ಅಡಿಕೆ ವ್ಯವಹಾರ ನಡೆಸುತ್ತಿರುವ ತೀರ್ಥಹಳ್ಳಿ ಕೃಷಿಕರ ಸೌಹಾರ್ದ ಸಹಕಾರಿಯ ಅಧ್ಯಕ್ಷರಾಗಿಯೂ ಸೇವೆ ಸಲ್ಲಿಸುತ್ತಿದ್ದಾರೆ.
ಸಾಮಾನ್ಯ ಬಡತನದ ಕುಟುಂಬದಿಂದ ಬಂದಿರುವ ತಮ್ಮನ್ನು ಈ ಎತ್ತರಕ್ಕೆ ಬೆಳೆಸಿರುವ ತಾರಗೊಳ್ಳಿ ದಿವಂಗತ ನಾಗರಾಜರಾವ್ ಹಾಗೂ ಕುರುವಳ್ಳಿಯ ದಿವಂಗತ ಪುರುಷೋತ್ತಮರಾಯರ ಬಗ್ಗೆ ಕೃತಜ್ಞತೆಯಿಂದ ಸ್ಮರಿಸುತ್ತಾರೆ.
ರಾಜಕೀಯ
ಪದ್ಮಶ್ರೀ ಪ್ರಶಸ್ತಿ (1954-1959)

ಪದ್ಮಶ್ರೀ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣ, ಪದ್ಮಭೂಷಣಗಳ ನಂತರ ಇದು ಭಾರತದ ನಾಲ್ಕನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪ್ರಶಸ್ತಿ ಪುರಸ್ಕೃತರು

ಉಲ್ಲೇಖಗಳು‌‌

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
ಪದ್ಮಶ್ರೀ ಪ್ರಶಸ್ತಿ (1960-1969)

ಪದ್ಮಶ್ರೀ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣ, ಪದ್ಮಭೂಷಣಗಳ ನಂತರ ಇದು ಭಾರತದ ನಾಲ್ಕನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪ್ರಶಸ್ತಿ ಪುರಸ್ಕೃತರು

ಉಲ್ಲೇಖಗಳು‌‌

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
ಪದ್ಮಶ್ರೀ ಪ್ರಶಸ್ತಿ (1970-1979)

ಪದ್ಮಶ್ರೀ ಇದು ಭಾರತದ ನಾಗರಿಕ ಪ್ರಶಸ್ತಿಗಳಲ್ಲೊಂದು. ಜನವರಿ ೨, ೧೯೫೪ರಲ್ಲಿ ಭಾರತದ ರಾಷ್ಟ್ರಪತಿಗಳು ಹೊರಡಿಸಿದ ಆದೇಶದ ಮೇರೆಗೆ ಈ ಪ್ರಶಸ್ತಿಯನ್ನು ಸ್ಥಾಪಿಸಲಾಯಿತು. ಭಾರತ ರತ್ನ, ಪದ್ಮ ವಿಭೂಷಣ, ಪದ್ಮಭೂಷಣಗಳ ನಂತರ ಇದು ಭಾರತದ ನಾಲ್ಕನೆಯ ದೊಡ್ಡ ನಾಗರಿಕ ಪ್ರಶಸ್ತಿ. ಯಾವುದೇ ಕ್ಷೇತ್ರದಲ್ಲಾದರೂ ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳನ್ನು ೧೯೫೪ ರಲ್ಲಿ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ರಲ್ಲಿ ನೀಡಲಾಗಿಲ್ಲ. ಪ್ರಶಸ್ತಿಗಳನ್ನು ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣರಾಜ್ಯೋತ್ಸವದಂದು ಘೋಷಿಸಿ ಮಾರ್ಚ್-ಏಪ್ರಿಲ್ ತಿಂಗಳಿನಲ್ಲಿ ರಾಷ್ಟ್ರಪತಿ ಭವನದಲ್ಲಿ ನಡೆಯುವ ವಿಶೇಷ ಸಮಾರಂಭದಲ್ಲಿ ಭಾರತದ ರಾಷ್ಟ್ರಪತಿಗಳು ಇವನ್ನು ಪ್ರದಾನ ಮಾಡುತ್ತಾರೆ. ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ.
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪ್ರಶಸ್ತಿ ಪುರಸ್ಕೃತರು

ಉಲ್ಲೇಖಗಳು‌‌

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
ಪದ್ಮಶ್ರೀ ಪ್ರಶಸ್ತಿ (1980-1989)

ಪದ್ಮಶ್ರೀ ಪ್ರಶಸ್ತಿ, ಭಾರತ 'ರು ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವಗಳು, ವಿಜೇತರು, 1980-1989:

1980-1989

ಉಲ್ಲೇಖಗಳು‌‌

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
ಪದ್ಮಶ್ರೀ ಪ್ರಶಸ್ತಿ (1990-1999)

ಪದ್ಮಶ್ರೀ ಪ್ರಶಸ್ತಿ, ಭಾರತ 'ರು ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವ - ವಿಜೇತರು, 1990-1999:

1990

1991

೧೯೯೨

1998

1999

ಉಲ್ಲೇಖಗಳು‌‌

ಬಾಹ್ಯ ಕೊಂಡಿಗಳು‌‌

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
ಪದ್ಮಶ್ರೀ ಪ್ರಶಸ್ತಿ (2000-2009)

ಪದ್ಮಶ್ರೀ ಪ್ರಶಸ್ತಿ, ಭಾರತದ ನಾಲ್ಕನೇ ಅತ್ಯುನ್ನತ ನಾಗರಿಕ ಗೌರವ - ವಿಜೇತರು, 2000 - 2009:

2000

2001

2002

2003

2004

2005

2006

2007

2008

2009

ಉಲ್ಲೇಖಗಳು‌‌ 

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
ಪದ್ಮಶ್ರೀ ಪ್ರಶಸ್ತಿ (2010-2019)

ಪದ್ಮಶ್ರೀ, 2010-2016ರಲ್ಲಿ   ಪುರಸ್ಕೃತರು; ಭಾರತದ ನಾಲ್ಕನೇ ಅತ್ಯುನ್ನತ ನಾಗರೀಕ ಗೌರವವನ್ನು ಸ್ವೀಕರಿಸಿದವರ ಪಟ್ಟಿ.

ಕೀ:

ಪ್ರಶಸ್ತಿ ವಿವರ
ದೇಶಕ್ಕೆ ಸಲ್ಲಿಸುವ ಉತ್ಕೃಷ್ಟ ಸೇವೆಗಾಗಿ ಈ ಪ್ರಶಸ್ತಿಯನ್ನು ಕೊಡಮಾಡಲಾಗುತ್ತದೆ. ಪದ್ಮ ಪ್ರಶಸ್ತಿಗಳೂ ೧೯೫೪ ರಲ್ಲಿಯೇ ಸ್ಥಾಪಿಸಲಾಯಿತು. ೧೯೭೮, ೧೯೭೯, ೧೯೯೩ ಹಾಗೂ ೧೯೯೭ ವರ್ಷಗಳನ್ನು ಬಿಟ್ಟು ಪ್ರಶಸ್ತಿಗಳು ಪ್ರತಿವರ್ಷದಲ್ಲೂ ರಾಷ್ಟ್ರದ ನಾಗರಿಕರ ಸಾಧನೆಗಳಿಗಾಗಿ ಗಣತಂತ್ರ ದಿನದ ಶುಭೋತ್ಸವದ ದಿನದಂದು ರಾಷ್ಟ್ರಪತಿಗಳ ಹಸ್ತದಿಂದ ಸನ್ಮಾನಮಾಡಲಾಗುತ್ತಿದೆ. (Padma) ಪದ್ಮಪ್ರಶಸ್ತಿಗಳ ಕ್ರಮ ಹೀಗಿದೆ :'
 ಪದ್ಮ ವಿಭೂಷಣ, ಎರಡನೆಯ ಕ್ರಮದಲ್ಲಿದೆ.
 ಪದ್ಮಭೂಷಣ, ಮೂರನೆಯ ಕ್ರಮದಲ್ಲಿದೆ.
 ಪದ್ಮಶ್ರೀ, ನಾಲ್ಕನೆಯ ಕ್ರಮದಲ್ಲಿದೆ.

ಪದ್ಮಶ್ರೀ ಪ್ರಶಸ್ತಿ 2019

ಪದ್ಮಶ್ರೀ ಪ್ರಶಸ್ತಿ 2018

ಪದ್ಮಶ್ರೀ ಪ್ರಶಸ್ತಿ 2017

ಪದ್ಮಶ್ರೀ ಪ್ರಶಸ್ತಿ 2016 
2016 ರ ಪದ್ಮಶ್ರೀ ಪ್ರಶಸ್ತಿ ಪಟ್ಟಿ :

ಪದ್ಮಶ್ರೀ ಪ್ರಶಸ್ತಿ 2015

ಪದ್ಮಶ್ರೀ ಪ್ರಶಸ್ತಿ 2014

ಪದ್ಮಶ್ರೀ ಪ್ರಶಸ್ತಿ  2013
ಮುಂದಿನ 2013 ರಲ್ಲಿ ಪದ್ಮ ಶ್ರೀ ಸ್ವೀಕರಿಸುವವರ ಪಟ್ಟಿ:

ಪದ್ಮಶ್ರೀ ಪ್ರಶಸ್ತಿ 2012 
ಮುಂದಿನ 2012 ರಲ್ಲಿ ಪದ್ಮ ಶ್ರೀ ಸ್ವೀಕರಿಸುವವರ ಪಟ್ಟಿ.

ಪದ್ಮಶ್ರೀ ಪ್ರಶಸ್ತಿ  2011 
ಮುಂದಿನ 2011 ರಲ್ಲಿ ಪದ್ಮ ಶ್ರೀ ಸ್ವೀಕರಿಸುವವರ ಪಟ್ಟಿ:

ಪದ್ಮಶ್ರೀ ಪ್ರಶಸ್ತಿ 2010
ಮುಂದಿನ 2010 ರಲ್ಲಿ ಪದ್ಮ ಶ್ರೀ ಸ್ವೀಕರಿಸುವವರ ಪಟ್ಟಿ:

ಉಲ್ಲೇಖಗಳು‌‌

ಪದ್ಮಶ್ರೀ ಪ್ರಶಸ್ತಿ ಪುರಸ್ಕೃತರು
ನಾಗರಿಕ ಪ್ರಶಸ್ತಿಗಳು ಮತ್ತು ಭಾರತದ ಅಲಂಕಾರಗಳು
|}
ಡೋಣಿ

ಡೋಣಿ ನದಿಯು ಮಹಾರಾಷ್ಟ್ರದ ಸಾಂಗ್ಲಿ ಜಿಲ್ಲೆಯ ಜತ್ತ ಹತ್ತಿರ ಉಗಮವಾಗುತ್ತದೆ. ವಿಜಯಪುರ ಜಿಲ್ಲೆಯಲ್ಲಿ ಸುಮಾರು 250ಕಿ.ಮೀ. ಹರಿದು ಗುಲ್ಬರ್ಗಾ ಜಿಲ್ಲೆಯ ಕೋಡೆಕಲ್ಲ ಹತ್ತಿರ ಕೃಷ್ಣಾ ನದಿಯನ್ನು ಸೇರುತ್ತದೆ. ವಿಜಯಪುರ ಜಿಲ್ಲೆಯಲ್ಲಿ ಜೋಳದ ಬೆಳೆಯನ್ನು ಡೋಣಿ ನದಿಯ ದಡದಲ್ಲಿ ಚೆನ್ನಾಗಿ ಬೆಳೆಯುತ್ತಾರೆ. ಡೋಣಿ ಬೆಳೆದರೆ ಓಣಿಲ್ಲ ಜೋಳಯಂಬ ನಾಣ್ಣುಡಿಯಿದೆ. ಇಲ್ಲಿ ಬೆಳೆದ ಜೋಳ ಕರ್ನಾಟಕದ ತುಂಬೆಲ್ಲ ವಿಜಯಪುರ ಜೋಳ ಎಂದು ಪ್ರಸಿದ್ದವಾಗಿದೆ.

ಡೋಣಿ ನದಿಯು ಮಹಾರಾಷ್ಟ್ರ ರಾಜ್ಯದ  ಸಾಂಗ್ಲಿ ಬಳಿ ಜತ್ತ ಹತ್ತಿರ ಹುಟ್ಟಿಪೂರ್ವಾಭಿಮುಖವಾಗಿ ಹರಿಯುತ್ತದೆ.ಇದು ಕರ್ನಾಟಕದ ವಿಜಯಪುರ ಜಿಲ್ಲೆಗಳಲ್ಲಿ ಹರಿದು ತಾಳಿಕೋಟೆಯಲ್ಲಿ ಹರಿದು ಯಾದಗಿರಿ ಜಿಲ್ಲಿಯ ಅಮ್ಮಾಪುರ (ಎಸ್ ,ಕೆ) ಬಳಿ ಕೃಷ್ಣಾ ನದಿಯನ್ನು ಸೇರುತ್ತದೆ. ಇದು ವಿಜಯಪುರ ಜಿಲ್ಲೆಯ ಜೋಳದ ಬೆಳೆಯ ಜೀವನಾಡಿಯಾಗಿದೆ.

ತಿರುವು

ಧಾಶ್ಯಾಳ ಹತ್ತಿರ ಕುಡ್ಡ ಡೋಣಿ ಮತ್ತು ಮುಖ್ಯನದಿ ಸೇರುವ ಸ್ಥಳದಲ್ಲಿ ದಕ್ಷಿಣಕ್ಕೆ ತಿರುಗಿಸಿದರೆ ಯಕ್ಕುಂಡಿ ಮತ್ತು ಕಾತ್ರಾಳ ಬೃಹತ್ ಕೆರೆಗಳನ್ನು ತುಂಬಿ ಹಿರೆಹಳ್ಳದ ಮುಖಾಂತರ ಬಿದರಿ ಹತ್ತಿರ ಕೃಷ್ಣಾ ನದಿಗೆ ಸೇರಿಸುವುದು ಮತ್ತು ಸಾರವಾಡ ಹತ್ತಿರ 6 ಕಿ.ಮೀ ಕಾಲುವೆ ನಿರ್ಮಿಸಿ ಜಿಲ್ಲೆಯಲ್ಲಿಯೇ ದೊಡ್ಡ ಕೆರೆ ಮಮದಾಪುರವನ್ನು ತುಂಬಿಸುವುದು ಸೇರಿದಂತೆ ಹಲವು ಸಾಧ್ಯತೆಗಳಿವೆ.

ಉಲ್ಲೇಖಗಳು
  
ನದಿಗಳು
ಶೈಲೇಶ್ ಗೌಡ

ಕಗ್ಗ  ಹಳ್ಳಿಯ ಪರಿಸರದಿಂದ ಗೊತ್ತೂ ಗುರಿಯಲ್ಲದ ಮಹಾನಗರಕ್ಕೆ ಹೋಗಿ, ಹೋಟೆಲ್ ವೊಂದರಲ್ಲಿ ಕ್ಲೀನರ್ ಆಗಿ ಸೇರಿ ನಿಷ್ಠೆಯಿಂದ ಕೆಲಸಮಾಡಿ ಮಾಲೀಕರ ಶಭಾಶ್ ಗಿರಿ ಪಡೆದ 'ಶೈಲೇಶ್ ಗೌಡ', ಜೀವನದಲ್ಲಿ ಯಶಸ್ಸಿನ ಮೆಟ್ಟಿಲುಗಳನ್ನು ಏರುತ್ತಲೇ ಹೋದರು.  ತೀರ್ಥಹಳ್ಳಿ ತಾಲ್ಲೂಕಿನ ಹೆಗ್ಗೋಡು ಗ್ರಾಮದ ಹೈದ ಎಳೆಯ ಪ್ರಾಯದಲ್ಲೇ ಶಾಲೆ ಮುಗಿದ ಬಳಿಕ  ತನ್ನ ತಂದೆಯವರ ಜೊತೆ ವ್ಯವಸಾಯದಲ್ಲಿ ಕೈಜೋಡಿಸಿದ. ಅದೇ ಕಾರ್ಯ ನೀತಿ ಅವನನ್ನು ಅತಿ ಎತ್ತರಕ್ಕೆ ಕರೆದೊಯ್ಯಿತು.

ಬಾಲ್ಯ ಪರಿವಾರ 
ಶೈಲೇಶ್ ಗೌಡರ ತಂದೆ ದೇವಪ್ಪ ಗೌಡ, ವ್ಯವಸಾಯಗಾರ. ತಾಯಿ, ರತ್ನಮ್ಮ.  ಈ ದಂಪತಿಗಳ ಹೆಮ್ಮೆಯ ಮಗನಾದ ಶೈಲೇಶ್ ಓದಿದ್ದು ಕೇವಲ ೮ ನೆ ಇಯತ್ತೆವರೆಗೆ. ವಿದ್ಯೆ ತಲೆಗೆ ಹತ್ತಲಿಲ್ಲ. ಪಕ್ಕದ ಊರಾದ ಕಡ್ತೂರಿಗೆ ಹೋಗಿ, ಟೈಲರಿಂಗ್ ಕಲಿತ.  ಇದು  ಹೇಗೋ ಅವನಿಗೆ ಪ್ರಿಯವಾಯಿತು. ಅದರಲ್ಲೇ ಸ್ವಲ್ಪ ಕೆಲಸಮಾಡಿ ತಂದೆಗೆ ನೆರವಾದ. ಸ್ಥಳೀಯ ಗುರುತು ಪರಿಚಯದವರಾದ ಶೆಟ್ಟರೊಬ್ಬರ ನೆರವಿನಿಂದ ಬೊಂಬಾಯಿಗೆ ಉದ್ಯೋಗಾರ್ಥಿಯಾಗಿ ಹೋದ. ಬೊಂಬಾಯಿನ ಉಪನಗರ ಗೋರೆಗಾಂವ್ ನ 'ಪ್ರೀತಮ್ ಫಾಸ್ಟ್ ಫುಡ್' ಎಂಬ ಖಾನಾವಳಿಯಲ್ಲಿ ಶೆಟ್ಟರೊಬ್ಬರ ಸಹಾಯದಿಂದ  ನೌಕರಿಗೆ ಸೇರಿದನು. ಹೋಟೆಲ್ ನ ಮಾಲೀಕ 'ಜಯಂತಿ ಲಾಲ್'.  ಅಜಾನುಬಾಹು ಜಯಂತಿಲಾಲರು, ಒಮ್ಮೆ ಆ ಹೋಟೆಲ್ ನ ಒಳಗೆ ಅಡುಗೆ ಮನೆಯಲ್ಲಿ ಕುಳಿತಿದ್ದಾಗ ಗ್ಯಾಸ್ ಸಿಲೆಂಡರ್ ಸಿಡಿಯುವ ಸ್ಥಿತಿಯಲ್ಲಿದ್ದನ್ನು ಶೈಲೇಶ್ ಶೆಟ್ಟಿ ಗಮನಿಸಿ ತಕ್ಷಣವೇ ಓಡಿಬಂದು ಒದ್ದೆ ಗೋಣಿತಟ್ಟನ್ನು ಸಿಲೆಂಡರ್ ಮೇಲೆ ಹೊದಿಸಿ ಅಪಘಾತವನ್ನು ತಡೆಗಟ್ಟಿದ. ಹೀಗೆ ತಮ್ಮ ಜೀವ ಉಳಿಸಿದ ಕೃತಜ್ಞತೆಯಿಂದ ಸಂತಸಗೊಂಡ ಜಯಂತಿ ಲಾಲ್ ಶೈಲೇಶ್ ಶೆಟ್ಟಿಯನ್ನು ನಂಬಿಕೆಯ  ಪ್ರಮುಖ ಕೆಲಸಗಳಿಗೆ ನೇಮಿಸಲಾರಂಭಿಸಿದರು.  ಕೆಲವು ದಿನಗಳಲ್ಲಿ ತನ್ನ ಹೋಟೆಲ್ ನ ಒಂದು ಭಾಗವನ್ನು ಲೀಸ್ ಮೇಲೆ ಶೈಲೇಶ್ ಶೆಟ್ಟಿಗೆ ಕೊಟ್ಟು ನಿರ್ವಹಿಸಲು ಪ್ರೋತ್ಸಾಹಿಸಿದ. ಹೀಗೆ ನಂಬಿಕೆಗೆ ಅರ್ಹನಾಗಿ  ಕೆಲಸಮಾಡಿ  ಯಜಮಾನರ ಭರವಸೆಯನ್ನು ಗಳಿಸಿದ ಶೈಲೇಶ್ ಹಿಂದಿರುಗಿ ನೋಡಲೇ ಇಲ್ಲ.  ಹೀಗೆ ಮುಂದುವರೆದು ತನ್ನ ಪರಿಶ್ರಮ ಮತ್ತು ಶ್ರದ್ಧೆಯಿಂದ ಏರುತ್ತಲೇ ಸಾಗಿ ೩೦೦ ಜನರಿಗೆ ಉದ್ಯೋಗಾವಕಾಶ ಕೊಡುವಷ್ಟು ಸಾಮರ್ಥ್ಯವನ್ನು ಹೊಂದಿದ್ದಾರೆ. ಹಾಗೆ ೩ ಸ್ಟಾರ್  ಹೋಟೆಲ್ ಗಳ ಮಾಲೀಕರಾಗಿರುವ  ಶೈಲೇಶ್ ಗೌಡರು ಕೆಳಗೆ ನಮೂದಿಸಿದ  ಬೃಹದ್ ಹೋಟೆಲ್ ಗಳ ಹೆಮ್ಮೆಯ ಮಾಲೀಕರಾಗಿದ್ದಾರೆ :
 'ಹೋಟೆಲ್ ಕ್ಲಾಸಿಕ್', 
 'ಪ್ರೀತಮ್ ಫಾಸ್ಟ್ ಫುಡ್ಸ್,'
 'ಕ್ಲಾಸಿಕ್ ಕಂಫರ್ಟ್'
ಹೋಟೆಲ್ ಉದ್ಯಮದಲ್ಲಿ ಅತ್ಯವಶ್ಯಕವಾದ ಪ್ರಮುಖ ಆದ್ಯತೆಗಳೆಂದರೆ ಶುಚಿ ರುಚಿಯಾದ ತಿಂಡಿ ತಿನಸುಗಳನ್ನು ಸಮಯಕ್ಕೆ ಸರಿಯಾಗಿ ಒದಗಿಸುವ ಅಜೆಂಡಾ ಗುರುತಿಸಿ ಗ್ರಾಹಕರ ಮನಸ್ಸನ್ನು ಗೆಲ್ಲುವುದರಲ್ಲಿ  ಶೈಲೇಶ್ ಗೌಡರು ಯಶಸ್ವಿಯಾದರು. ಹೋಟೆಲ್ ಮ್ಯಾನೇಜ್ಮೆಂಟ್ ವಲಯದಲ್ಲಿ ಮುಂಬಯಿ ನಗರವು ಸೇರಿದಂತೆ ಮಹಾರಾಷ್ಟ್ರ ರಾಜ್ಯದ ಹಲವಾರು ನಗರಗಳಲ್ಲಿ ಜರುಗುವ 'ಸೆಮಿನಾರ್' ಗಳಲ್ಲಿ ಉಪನ್ಯಾಸಗಳನ್ನು ಕೊಡುತ್ತಾ ಬಂದರು. ೬-೮ ಭಾಷೆಗಳಲ್ಲಿ ಸರಾಗವಾಗಿ ಮಾತಾಡಬಲ್ಲವರಾದ ಶೆಟ್ಟಿಯವರು,ಮುಂಬಯಿನ ಹಲವೆಡೆ ಇರುವ ಬಡಾವಣೆಗಳಲ್ಲಿ ತಾವೇ ಮುಂದಾಳತ್ವ ವಹಿಸಿ, ಕನ್ನಡಿಗರನ್ನು ಸಂಘಟಿಸುವ ಕಾರ್ಯದಲ್ಲಿ ಯಶಸ್ವಿಯಾದರು. ಕನ್ನಡಾಭಿಮಾನವನ್ನು ಬೆಳೆಸುತ್ತಿದ್ದಾರೆ. ಉದ್ಯೋಗ ಹಾಗೂ ಶೈಕ್ಷಣಿಕ ರಂಗದಲ್ಲಿ ಸಾಧನೆ ಮಾಡಲು ಹಾತೊರೆಯುತ್ತಿರುವ ಯುವ ಜನರಿಗೆ ತಮ್ಮ ಸಹಾಯ ಹಸ್ತವನ್ನು ಕೊಟ್ಟು ಅವರನ್ನು ಮುಂದೆ ತರುತ್ತಿದ್ದಾರೆ  ತಮ್ಮ ವರ್ಚಸ್ಸಿನಿಂದ ಮಹಾರಾಷ್ಟ್ರದ ಪ್ರಮುಖ ರಾಜಕಾರಣಿಗಳು, ಅಧಿಕಾರಿಗಳು, ಸಾಮಾಜಿಕ ಹೋರಾಟಗಾರರ ಒಡನಾಟವನ್ನು ಸಂಪಾದಿಸಿದ್ದಾರೆ.

ಗೌರವ ಪ್ರಶಸ್ತಿಗಳು
 ಟ್ರಿನಿಟಿ ವರ್ಲ್ಶ್ ಯೂನಿವರ್ಸಿಟಿಯವರು ಗೌ. ಡಾಕ್ಟೊರೇಟ್ ಕೊಟ್ಟು ಗೌರವಿಸಿದ್ದಾರೆ.

೩ ದಶಕಗಳಲ್ಲಿ ತಮ್ಮ ಸತತ ಪರಿಶ್ರಮದಿಂದ ಇಂದು ಡಾ. ಶೈಲೇಶ್ ಶೆಟ್ಟಿ ಎಂದು ಮುಂಬಯಿ ನ ಪ್ರತಿಷ್ಠಿತ ವಲಯದಲ್ಲಿ ಗುರುತಿಸಲ್ಪಟ್ಟಿದ್ದಾರೆ. ಒಟ್ಟಾರೆ ೫ ಹೋಟೆಲ್ ಗಳನ್ನು ಅವರು ನಡೆಸಿಕೊಂಡು ಬರುತ್ತಿದ್ದಾರೆ. ಯಾವುದೇ ವಲಯದಲ್ಲಿ ಪ್ರಾಮಾಣಿಕತೆ, ಅತ್ಯಂತ ಶ್ರದ್ಧೆ ಮತ್ತು ನಿರಂತರ ಪರಿಶ್ರಮ ಯಶಸ್ಸಿನ ಮೈಲಿಗಲ್ಲೆಂದು  ಎಲ್ಲರಿಗೂ ತೋರಿಸಿಕೊಟ್ಟಿದ್ದಾರೆ. ಯಾವುದೇ ಕೆಲಸದಲ್ಲಿ ಇರುವ  ಒಳಿತು ಕೆಡಕುಗಳ ತುಲನೆ ಮಾಡಿ ಉತ್ತಮ ಕೆಲಸದಲ್ಲಿ ಪಾಲ್ಗೊಳ್ಳುವುದರಿಂದ ಯಶಸ್ಸು ನಿಶ್ಚಯವೆನ್ನುವುದು  ಅವರ ಅಭಿಮತ.

ಹೋಟೆಲ್ ಮಾಲೀಕರು
ಬಾಂಬೆ ಟಾಕೀಸ್

'ಮುಂಬಯಿ ಟಾಕೀಸ್ ಎಂದು ಆಗ ಎಲ್ಲರ ಬಾಯಿನಲ್ಲೂ ಕರೆಯಲ್ಪಡುತ್ತಿದ್ದ , ದ ಮುಂಬಯಿ ಟಾಕೀಸ್ ಲಿಮಿಟೆಡ್ ಸಂಸ್ಥೆ, ಸನ್. ೧೯೩೪ ರಲ್ಲಿ ಸ್ಥಾಪಿಸಲ್ಪಟ್ಟ  ಆಗಿನ ಮುಂಬಯಿ ಮಹಾನಗರದ ಪ್ರತಿಶ್ಠಿತ ಚಲನಚಿತ್ರ ನಿರ್ಮಾಣ ಸ್ಟುಡಿಯೋ ಆಗಿತ್ತು. ಈ ಸ್ಟುಡಿಯೋದಲ್ಲಿ  ಸುಮಾರು ೧೦೨ ಚಿತ್ರಗಳು ನಿರ್ಮಿಸಲ್ಪಟ್ಟವು. ಆಗಿನ ಮುಂಬಯಿನ ಉಪನಗರವಾಗಿದ್ದ ಮಲಾಡ್ ನಲ್ಲಿ ಹಿಮಾಂಶು ರಾಯ್, ರಾಜ್ನಾರಾಯಣ್ ದುಬೆ, ಮತ್ತು ದೇವಿಕಾ ರಾಣಿ ಎಂಬ ಚಲನಚಿತ್ರ ಕಲಾವಿದರು, ಮತ್ತು ಚಿತ್ರನಿರ್ಮಾಣಕ್ಕೆ ಹಣ ಒದಗಿಸುವ ಧರ್ಯಮಾಡಿ ಮುಂದುವರೆದ ಆಶಾವಾದಿಗಳ ಸಮಾಗಮವಾಗಿತ್ತು. ಆಗ ಚಿತ್ರ ನಿರ್ಮಾಣ ಕಾರ್ಯದಲ್ಲಿ ಹಣ ಒದಗಿಸುವ ಸಾಮರ್ಥ್ಯ, ದುಬೆಯವರಿಗಿತ್ತು.

ಮುಂಬಯಿ ಟಾಕೀಸ್ ಅಸ್ತಿತ್ವಕ್ಕೆ
ಮುಂಬಯಿ ಟಾಕೀಸ್, ಮೊದಲ ಪಬ್ಲಿಕ್ ಲಿಮಿಟೆಡ್ ಕಂಪೆನಿಯಾಗಿ  'ಇಂಡಿಯನ್ ಕಂಪೆನಿ ಆಕ್ಟ್ ಅಡಿಯಲ್ಲಿ ನೋಂದಾಯಿಸಲ್ಪಟ್ಟಿತು'.  ಹಾಗೆ ಮುಂದುವರೆದು ಅದು 'ಮುಂಬಯಿ ಸ್ಟಾಕ್ ಎಕ್ಸ್ ಛೇಂಜ್' ನಲ್ಲೂ  ನೊದಾಯಿಸಲ್ಪಟ್ಟಿತು. ಹೀಗೆ ಮುಂದುವರೆದ ಸಂಸ್ಥೆ, ಹಣಕಾಸು ವಿಷಯದಲ್ಲೂ ಎತ್ತರಕ್ಕೆ ಬೆಳೆದು ಸುವ್ಯವಸ್ಥಿತ ಕಂಪೆನಿಯೆಂಬ ಹೆಸರು ಗಳಿಸಿತು. ಶೇರ್ ಖರೀದಿದಾರರಿಗೆ ಸಕಾಲದಲ್ಲಿ  ಕಾಲಕಾಲಕ್ಕೆ ಡಿವಿಡೆಂಡ್ ಬೋನಸ್ ಗಳು ದೊರೆಯುತ್ತಿದ್ದವು. ಹೀಗೆ ಪ್ರವೃದ್ಧಮಾನಕ್ಕೆ ಬಂದ ಸಂಸ್ಥೆಯಲ್ಲಿ ಶೇರ್ ಹಣ ಹೂಡಿಕೆಗೆ ಸಾರ್ವಜನಿಕರು, ಮತ್ತು ಒಳ್ಳೆಯ ಉದ್ಯಮಿಗಳು ಮುಂದೆ ಬಂದರು.  ಅಂತಹವರಲ್ಲಿ ಹೆಸರಾಂತ ಉದ್ಯಮಿಗಳಾಗಿದ್ದ, ಎಫ್ ಇ. ದಿನ್ಷಾ,, ಸರ್, ಫಿರೋಜ್ ಸೇತ್ನಾ ಮೊದಲಾದವರು ಮುಖ್ಯರು. ಹೀಗೆ ಮುಂದುವರೆದ ಕಂಪೆನಿ ಫ್ರಾಂಜ್ ಒಸ್ಟನ್,  ಮತ್ತು ನಿರಂಜನ್ ಪಾಲ್ ಮುಂತಾದವರ ನೇತೃತ್ವದಲ್ಲಿ  'ಮುಂಬಯಿ ಟಾಕೀಸ್ ಲಾಂಚನ'ದಲ್ಲಿ ಚಲನಚಿತ್ರ ನಿರ್ಮಾಣ ಕಾರ್ಯದಲ್ಲಿ ತಮ್ಮನ್ನು ತೊಡಗಿಸಿಕೊಂಡರು.

ಚಿತ್ರ ನಿರ್ಮಾಣ ಸಂಸ್ಥೆಗಳು
ಮಮದಾಪೂರ

ಮಮದಾಪೂರ ಒಂದು ಗ್ರಾಮ ಹಾಗೂ ಪುಣ್ಯಕ್ಷೇತ್ರ.  ಮಮದಾಪೂರ ಗ್ರಾಮವು ಬಿಜಾಪುರ - ಗಲಗಲಿ ರಾಜ್ಯ ಹೆದ್ದಾರಿಯಲ್ಲಿ ಇದೆ. ಜಿಲ್ಲಾ  ಕೇಂದ್ರ ವಿಜಾಪೂರದಿಂದ ಸುಮಾರು ೪೫ ಕಿ. ಮಿ. ಇದೆ.

ಚರಿತ್ರೆ

ಮಮದಾಪೂರದಲ್ಲಿ  ಒಳ್ಳೆಯ  ಶಿಕ್ಷಣ ಕೇಂದ್ರ, ವ್ಯಾಪಾರ ಕೇಂದ್ರ, ಹಣಕಾಸು ಕೇಂದ್ರ, ಸಾರಿಗೆ ಕೇಂದ್ರ, ನೆಮ್ಮದಿ  ಕೇಂದ್ರ, ಉಪ ತಹಶಿಲ್ದಾರರ ಕಚೇರಿ, ಬಿ.ಎಸ್.ಎನ್.ಎಲ್ ಕಚೇರಿ, ರೈತ ಸಂಪರ್ಕ ಕೇಂದ್ರ, ಬಸ್ ನಿಲ್ದಾಣ, ಅಂಚೆ ಕಚೇರಿ, ಸಿಂಡಿಕೇಟ್ ಬ್ಯಾಂಕ್ ಹಾಗೂ ಇತರೆ ಕಚೇರಿಗಳಿವೆ.
ಮತ್ತು ಅಟಲಜೀ ಜನಸ್ನೇಹಿಕೆಂದ್ರ ಇದ್ದು

ದೇವಾಲಯಗಳು

ಶ್ರೀ  ಮಹಾಲಕ್ಷ್ಮಿ  ದೇವಸ್ಥಾನ, ಪಾಂಡುರಂಗ - ವಿಠ್ಠಲ ದೇವಸ್ಥಾನ  ಹಾಗೂ   ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.

ಮಸೀದಿಗಳು

ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

ನೀರಾವರಿ

ಗ್ರಾಮದ  ಪ್ರತಿಶತ  ೭೫ ಭಾಗ ಭೂಮಿ  ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಹಬ್ಬಗಳು

ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ, ಹಾಗೂ ಸರಕಾರಿ ಹಿರಿಯ ಉರ್ದು ಪ್ರಾಥಮಿಕ ಶಾಲೆ ಇವೆ.ಅದರಂತೆ ಸರಕಾರಿ ಪ್ರೌಡ ಶಾಲೆ, ಸರಕಾರಿ ಪದವಿಪೂರ್ವ ಕಲಾ,ವಾಣಿಜ್ಯ  ಹಾಗೂ ವಿಜ್ಣಾನ ಮಹಾವಿದ್ಯಾಲಯ ಮತ್ತು ಸರಕಾರಿ  ಕಲಾ, ವಾಣಿಜ್ಯ  ಹಾಗೂ ವಿಜ್ಣಾನ ಮಹಾವಿದ್ಯಾಲಯ ಒಳ್ಳೆಯ  ಶಿಕ್ಷಣ ನೀಡುತ್ತಿವೆ.

ಆರೋಗ್ಯ

ಗ್ರಾಮದಲ್ಲಿ  ಸರಕಾರಿ ಪ್ರಾಥಮಿಕ ಆರೋಗ್ಯ ಕೇಂದ್ರವಿದೆ.

ಆರಕ್ಷಕ (ಪೋಲಿಸ್) ಠಾಣೆ

ಗ್ರಾಮದಲ್ಲಿ ಉಪ ಪೋಲಿಸ್ ಠಾಣೆ ಇದೆ.

ವಿದ್ಯುತ್ ಪರಿವರ್ತನಾ ಕೇಂದ್ರ

೧೧೦ ಕೆವಿ ವಿದ್ಯುತ್ ಪರಿವರ್ತನಾ ಕೇಂದ್ರವು ಗ್ರಾಮದ  ಹಾಗೂ ಸುತ್ತಲಿನ ಹಳ್ಳಿಗಳಿಗೆ ವಿದ್ಯುತ್  ಒದಗಿಸುತ್ತದೆ.

ಕೆರೆಗಳು

ಊರಿನ ಹತ್ತಿರ ಒಂದು ಸಣ್ಣ  (620 ಎಕರೆ ವಿಸ್ತೀರ್ಣ) ಹಾಗೂ ದೊಡ್ಡ  ಕೆರೆ (ಸೂಮಾರು 900 ಎಕರೆ ವಿಸ್ತೀರ್ಣ ವನ್ನು ಹೊಂದಿದೆ)ಗಳುವೆ.
ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು

ಬಿಜಾಪುರ ಜಿಲ್ಲೆ
ಗಲಗಲಿ

ಗಲಗಲಿ ಒಂದು ಗ್ರಾಮ ಹಾಗೂ ಪುಣ್ಯಕ್ಷೇತ್ರ.ಇದು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಬೀಳಗಿ ತಾಲ್ಲೂಕಿನಲ್ಲಿದೆ. ಗಲಗಲಿ ಗ್ರಾಮವು ಮುಧೋಳ - ಬೀಳಗಿ ರಾಜ್ಯ ಹೆದ್ದಾರಿಯಲ್ಲಿ ಇದೆ. ಜಿಲ್ಲಾ  ಕೇಂದ್ರ ಬಾಗಲಕೋಟದಿಂದ ಸುಮಾರು ೫೦ ಕಿ. ಮಿ. ದೂರ ಇದೆ.

ಚರಿತ್ರೆ
ಗ್ರಾಮವು ಗಾಲವ ಮಹರ್ಷಿಗಳ ತಪೋಭೂಮಿಯಾಗಿತ್ತು.

ದೇವಾಲಯಗಳು

ಶ್ರೀ  ಮಹಾಲಕ್ಷ್ಮಿ  ದೇವಸ್ಥಾನ, ಶ್ರೀ ಚಂದ್ರಗಿರಿ ದೇವಸ್ಥಾನ, ಪಾಂಡುರಂಗ - ವಿಠ್ಠಲ ದೇವಸ್ಥಾನ  ಹಾಗೂ   ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.

ಮಸೀದಿಗಳು

ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

ನೀರಾವರಿ

ಗ್ರಾಮದ  ಪ್ರತಿಶತ  ೯೦ ಭಾಗ ಭೂಮಿ  ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಹಬ್ಬಗಳು

ಪ್ರತಿವರ್ಷ  ಶ್ರೀ ಚಂದ್ರಗಿರಿ ಜಾತ್ರಾ ಮಹೋತ್ಸ ವ , ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್ ಬಸವ ಜಯಂತಿ,ಗಣೇಶ  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

ಗ್ರಾಮದಲ್ಲಿ  ಸರಕಾರಿ ಹಿರಿಯ ಗಂಡು ಮಕ್ಕಳ ಪ್ರಾಥಮಿಕ ಶಾಲೆ, ಸರಕಾರಿ ಹಿರಿಯ ಹೆಣ್ಣು ಮಕ್ಕಳ ಪ್ರಾಥಮಿಕ ಶಾಲೆ ಹಾಗೂ ಸರಕಾರಿ ಹಿರಿಯ ಉರ್ದು ಪ್ರಾಥಮಿಕ ಇವೆ.ಅದರಂತೆ  ಪ್ರೌಡ ಶಾಲೆ, ಪದವಿಪೂರ್ವ ಕಲಾ ಮಹಾವಿದ್ಯಾಲಯ, ಕೈಗಾರಿಕಾ ತರಬೇತಿ ಕೇಂದ್ರಗಳು ಒಳ್ಳೆಯ  ಶಿಕ್ಷಣ ನೀಡುತ್ತಿವೆ.

ಸಾಹಿತ್ಯ

ಗ್ರಾಮದಲ್ಲಿ ಪಂಡರಿನಾಥಾಚಾರ್ಯ ಗಲಗಲಿ,ಸತ್ಯಕಾಮರು  ಸಾಹಿತಿಗಳಾಗಿದ್ದಾರೆ.

ಆರೋಗ್ಯ

ಗ್ರಾಮದಲ್ಲಿ  ಸರಕಾರಿ ಪ್ರಾಥಮಿಕ ಆರೋಗ್ಯ ಕೇಂದ್ರವಿದೆ.

ಆರಕ್ಷಕ (ಪೋಲಿಸ್) ಠಾಣೆ

ಗ್ರಾಮವು ಉಪ ಪೋಲಿಸ್ ಠಾಣೆ ಹೊಂದಿದೆ.

ವಿದ್ಯುತ್ ಪರಿವರ್ತನಾ ಕೇಂದ್ರ

೩೩ಕೆವಿ ವಿದ್ಯುತ್ ಪರಿವರ್ತನಾ ಕೇಂದ್ರವು ಗ್ರಾಮದ  ಹಾಗೂ ಸುತ್ತಲಿನ ಹಳ್ಳಿಗಳಿಗೆ ವಿದ್ಯುತ್  ಒದಗಿಸುತ್ತದೆ.

ಉಲ್ಲೇಖ
ಬಾಗಲಕೋಟೆ ಜಿಲ್ಲೆ
ಬೀಳಗಿ ತಾಲ್ಲೂಕು

ಗಲಗಲಿಯು ಇತ್ತೀಚಿನ ದಿನಗಳಲ್ಲಿ ಇಲ್ಲಿಯ ಗುಣಮಟ್ಟದ ಮತ್ತು ರುಚಿಕರವಾದ ಸಿಹಿ ಪದಾರ್ಥವಾದ ಪೆಡೆಗೆ ಹೆಸರುವಾಸಿ ಆಗಿದೆ ಅದರಲ್ಲಿ ಪ್ರಮುಖವಾಗಿ ಬನಶಂಕರಿ ಪೆಡೆ ತುಂಬಾ ಜನರು ಇಷ್ಟ ಪಡೂ ಪೆಡೆ ಅಗಿದೆ.....
ಚಿಕ್ಕಲಕಿ

ಚಿಕ್ಕಲಕಿ ಒಂದು ಗ್ರಾಮ ಹಾಗೂ ಪುಣ್ಯಕ್ಷೇತ್ರ.ಇದು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನಲ್ಲಿದೆ. ಚಿಕ್ಕಲಕಿ ಗ್ರಾಮವು ಜಮಖಂಡಿ - ಬಿಜಾಪೂರ ರಾಜ್ಯ ಹೆದ್ದಾರಿಯಲ್ಲಿ ಇದೆ. ಜಿಲ್ಲಾ  ಕೇಂದ್ರ ಬಾಗಲಕೋಟ ಯಿಂದ ಸುಮಾರು ೧೦೦ ಕಿ. ಮಿ. ಇದ್ದು  ಸಾವಳಗಿ ಹೋಬಳಿ ವ್ಯಾಪ್ತಿಯಲ್ಲಿ ಬರುತ್ತದೆ. ಗ್ರಾಮದಲ್ಲಿ  ಸರಕಾರಿ ಉಪ ಪ್ರಾಥಮಿಕ ಆರೋಗ್ಯ ಕೇಂದ್ರ, ಗ್ರಾಮ ಪಂಚಾಯತ ಮತ್ತು ಅಂಚೆ ಕಚೇರಿ ಇದೆ.

ದೇವಾಲಯಗಳು

ಶ್ರೀ ಪಾಂಡುರಂಗ ದೇವಾಲಯ,  ಶ್ರೀ  ಮಹಾಲಕ್ಷ್ಮಿ  ದೇವಸ್ಥಾನ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ. ಪ್ರಸಿದ್ದ ಮಾಳಿಂಗೇಶ್ವರ ದೇವಾಲಯ ಇದೆ. ಮತ್ತು ಅಮೋಘಸಿದ್ದೇಶ್ವರ ದೇವಾಲಯಗಳಿವೆ.

ಮಸೀದಿಗಳು

ಮುಸ್ಲಿಂ ಸಮುದಾಯದ  ದರ್ಗಾ ಹಾಗೂ ಮಸೀದಿ ಇದೆ.

ಸಂಘಟನೆಗಳು

ಛತ್ರಪತಿ ಶಿವಾಜಿ ಯುವಕ ಮಂಡಳಿ, ಶ್ರೀ ಬಸವೇಶ್ವರ ಯುವಕ ಮಂಡಳಿ ಹಾಗೂ ಕನಕ ಸೇನೆ ಇದೆ.

ನೀರಾವರಿ

ಗ್ರಾಮದ  ಪ್ರತಿಶತ  ೬೫ ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಹಬ್ಬಗಳು

ಪ್ರತಿವರ್ಷ  ಶ್ರೀ  ಹನುಮಾನ ಉತ್ಸವ,  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

ಗ್ರಾಮದಲ್ಲಿರುವ ಶಿಕ್ಷಣ ಸಂಸ್ಥೆಗಳು

 ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ  
  
 ನೇತಾಜಿ ಸುಭಾಸ್ ಚಂದ್ರ ಬೋಸ್ ಕಿರಿಯ ಪ್ರಾಥಮಿಕ ಶಾಲೆ  
  
 ಸರಕಾರಿ ಪ್ರೌಢಶಾಲೆ

ಬಾಗಲಕೋಟ ಜಿಲ್ಲೆ
ಜಮಖಂಡಿ ತಾಲ್ಲೂಕು
ಕಲಬೀಳಗಿ

ಕಲಬೀಳಗಿ ಒಂದು ಗ್ರಾಮ.ಇದು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆ ಯ ಜಮಖಂಡಿ ತಾಲ್ಲೂಕಿ ನಲ್ಲಿದೆ. ಕಲಬೀಳಗಿ ಗ್ರಾಮವು ಜಿಲ್ಲಾ ಕೇಂದ್ರ ಬಾಗಲಕೋಟಯಿಂದ ಸುಮಾರು ೧೦೦ ಕಿ. ಮಿ. ಇದ್ದು  ಸಾವಳಗಿ ಹೋಬಳಿ ವ್ಯಾಪ್ತಿಯಲ್ಲಿ ಬರುತ್ತದೆ.

ದೇವಾಲಯಗಳು

ಶ್ರೀ ಪಾಂಡುರಂಗ ದೇವಾಲಯ,  ಶ್ರೀ  ಮಹಾಲಕ್ಷ್ಮಿ  ದೇವಸ್ಥಾನ ಹಾಗೂ  ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.

ಮಸೀದಿಗಳು

ಮುಸ್ಲಿಂ ಸಮುದಾಯದ  ದರ್ಗಾ ಹಾಗೂ ಮಸೀದಿ ಇದೆ.

ಸಂಘಟನೆಗಳು

ಛತ್ರಪತಿ ಶಿವಾಜಿ ಯುವಕ ಮಂಡಳಿ, ಶ್ರೀ ಬಸವೇಶ್ವರ ಯುವಕ ಮಂಡಳಿ ಹಾಗೂ ಕನಕ ಸೇನೆ ಇದೆ.

ನೀರಾವರಿ

ಗ್ರಾಮದ  ಪ್ರತಿಶತ  ೪೦ ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಹಬ್ಬಗಳು

ಪ್ರತಿವರ್ಷ ಶ್ರೀ ಹನುಮಾನ ಉತ್ಸವ, ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ. ಶಾಲೆಯಲ್ಲಿ  ೧ನೇ ತರಗತಿಯಿಂದ ೭ನೇ ತರಗತಿವರೆಗೆ  ೨೦೦ರಕ್ಕೂ  ಹೆಚ್ಚು ವಿದ್ಯಾರ್ಥಿಗಳ್ಳಿದ್ದಾರೆ.
ಹಾಗೂ ಬಂಜಾರಾ ವಿದ್ಯಾವರ್ಧಕ ಸಂಘದ ಪ್ರೌಢಶಾಲೆಯಿದೆ.

ವಿದ್ಯುತ್ ಪರಿವರ್ತನಾ ಕೇಂದ್ರ

ಗ್ರಾಮದಲ್ಲಿ ೩೩ ಕೆ.ವಿ. ವಿದ್ಯುತ್ ಪರಿವರ್ತನಾ ಕೇಂದ್ರವಿದೆ.

ಬಾಗಲಕೋಟ ಜಿಲ್ಲೆ
ಜಮಖಂಡಿ ತಾಲ್ಲೂಕು
ಅಡಿಹುಡಿ

ಅಡಿಹುಡಿ ಒಂದು ಗ್ರಾಮ ಹಾಗೂ ಪುಣ್ಯಕ್ಷೇತ್ರ.ಇದು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನಲ್ಲಿದೆ. ಅಡಿಹುಡಿ ಗ್ರಾಮವು ಜಿಲ್ಲಾ ಕೇಂದ್ರ ಬಾಗಲಕೋಟ ದಿಂದ ಸುಮಾರು ೮೫ ಕಿ. ಮಿ. ದೂರ ಇದೆ.

ಚರಿತ್ರೆ
ಅಡಿಹುಡಿಯಲ್ಲಿ ಒಳ್ಳೆಯ ಶಿಕ್ಷಣ, ವ್ಯಾಪಾರ, ಹಣಕಾಸು, ಬಿ.ಎಸ್.ಎನ್.ಎಲ್ ಕಚೇರಿ, ಬಸ್ ನಿಲ್ದಾಣ, ಅಂಚೆ ಕಚೇರಿ ಹಾಗೂ ಇತರೆ ಕಚೇರಿಗಳಿವೆ.

ದೇವಾಲಯಗಳು 
ಅಡಿಹುಡಿಯಲ್ಲಿ ಹಾಜಿಸಾಹೆಬ್ ದರ್ಗಾ ಮತ್ತು ಬಂಗಾಲಿ ಬಾಬಾಸಾಹೇಬ ದರ್ಗಾ ದ ವಿಶೇಷತೆ ಹೊಂದಿದೆ ಮತ್ತು ಹಜರತ ಇಮಾಮಸಾಬ ದೇವರ ಮಹೀಮೆ ವಿಷೇಶ ಎಕೆಂದರೆ ಹಾವು ಕಚ್ಚಿದಾಗ ಇಲ್ಲೀ ಅದರ ವೀ ಮಹಾಲಕ್ಷ್ಮಿ ದೇವಸ್ಥಾನ,ಶ್ರೀ ಪಾಂಡುರಂಗ - ವಿಠ್ಠಲ ದೇವಸ್ಥಾನ ಹಾಗೂ  ಶ್ರೀ ಹಣಮಂತ ದೇವಾಲಯಗನ್ನು ನಿರ್ಮಿಸಿದ್ದಾರೆ.

ಮಸೀದಿಗಳು
ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.

ನೀರಾವರಿ
ಗ್ರಾಮದ ಪ್ರತಿಶತ ೯೦ ಭಾಗ ಭೂಮಿ ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ ಹಾಗೂ ಇತರೆ ಬೆಳೆಗಳನ್ನು ಬೆಳೆಯುತ್ತಾರೆ.

ಹಬ್ಬಗಳು
ಪ್ರತಿವರ್ಷ ಶ್ರೀ ಲಕ್ಷ್ಮೀ ಜಾತ್ರಾ ಮಹೋತ್ಸ ವ,  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ ಮೊಹರಮ್ ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ
ಗ್ರಾಮದಲ್ಲಿ ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ, ಸರಕಾರಿ ಪ್ರೌಡ ಶಾಲೆಗಳು ಶಿಕ್ಷಣ ನೀಡುತ್ತಿವೆ.
ಬಾಗಲಕೋಟ ಜಿಲ್ಲೆ
ಜಮಖಂಡಿ ತಾಲ್ಲೂಕು
ಕರ್ನಾಟಕ ರಾಜ್ಯದ ಗ್ರಾಮಗಳು
ಚಿಕ್ಕ ಪಡಸಲಗಿ

ಚಿಕ್ಕ ಪಡಸಲಗಿ ಒಂದು ಗ್ರಾಮ ಹಾಗೂ ಪುಣ್ಯಕ್ಷೇತ್ರ.ಇದು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನಲ್ಲಿದೆ. ಚಿಕ್ಕ ಪಡಸಲಗಿ ಗ್ರಾಮವು  ಜಿಲ್ಲಾ  ಕೇಂದ್ರ ಬಾಗಲಕೋಟದಿಂದ ಸುಮಾರು ೭೦ ಕಿ. ಮಿ. ದೂರದಲ್ಲಿದ್ದು  ಬಿಜಾಪೂರ - ಜಮಖಂಡಿ ರಾಜ್ಯ  ಹೆದ್ದಾರಿಯಲ್ಲಿದೆ.

ಚರಿತ್ರೆ

ಚಿಕ್ಕ ಪಡಸಲಗಿಯಲ್ಲಿ  ಒಳ್ಳೆಯ  ಶಿಕ್ಷಣ, ವ್ಯಾಪಾರ, ಹಣಕಾಸು, ಬಿ.ಎಸ್.ಎನ್.ಎಲ್ ಕಚೇರಿ, ರೈತ ಸಂಪರ್ಕ ಕೇಂದ್ರ, ಬಸ್ ನಿಲ್ದಾಣ, ಅಂಚೆ ಕಚೇರಿ,ಬ್ಯಾಂಕ್  ಹಾಗೂ ಇತರೆ ಕಚೇರಿಗಳಿವೆ.ಇದು ಕೃಷ್ಣಾ  ನದಿಯ ದಡದಲ್ಲಿದ್ದು  ಬ್ರಿಟಿಷ್  ಕಾಲದ ಸೇತುವೆ ಮತ್ತು ಸಿದ್ದು  ನ್ಯಾಮಗೌಡರ ನೇತೃತ್ವದಲ್ಲಿ ಕಟ್ಟಿಸಿದ ಬ್ಯಾರೇಜ್ ಇದೆ.

ದೇವಾಲಯಗಳು

ಶ್ರೀ ಮಹಾಲಕ್ಷ್ಮಿ  ದೇವಸ್ಥಾನ, ಶ್ರೀ ಚಂದ್ರಗಿರಿ ದೇವಸ್ಥಾನ, ಪಾಂಡುರಂಗ - ವಿಠ್ಠಲ ದೇವಸ್ಥಾನ  ಹಾಗೂ   ಶ್ರೀ ಹಣಮಂತ ದೇವಾಲಯಗಳನ್ನು  ನಿರ್ಮಿಸಿದ್ದಾರೆ.

ಮಸೀದಿಗಳು

ಮುಸ್ಲಿಂ ಸಮುದಾಯದ ದರ್ಗಾ ಇದೆ

ನೀರಾವರಿ

ಗ್ರಾಮದ  ಪ್ರತಿಶತ  ೯೦ ಭಾಗ ಭೂಮಿ  ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಹಬ್ಬಗಳು

ಶ್ರೀ ಹನುಮಾನ  ಓಕುಳಿ, ಶಿವರಾತಿ ಶ್ರೀ ಲಕ್ಷ್ಮೀ ಜಾತ್ರಾ ಮಹೋತ್ಸ ವ,  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

ಗ್ರಾಮದಲ್ಲಿ  ಸರಕಾರಿ ಹಿರಿಯ  ಪ್ರಾಥಮಿಕ ಶಾಲೆ, ಶಿವಶರಣ ಹರಳಯ್ಯ  ಪ್ರೌಡ ಶಾಲೆ, ಶಿವಶರಣ ಹರಳಯ್ಯ ಪ್ರಾಥಮಿಕ ಶಾಲೆ 'ಎಸ್.ಜಿ.ಬಾಳೆಕುಂದ್ರಿ ಆಂಗ್ಲಮಾಧ್ಯಮ ಶಾಲೆ', ಕೈಗಾರಿಕಾ ತರಬೇತಿ ಕೇಂದ್ರಗಳು ಒಳ್ಳೆಯ  ಶಿಕ್ಷಣ ನೀಡುತ್ತಿವೆ.

ಬಾಗಲಕೋಟ ಜಿಲ್ಲೆ
ಜಮಖಂಡಿ ತಾಲ್ಲೂಕು
ಚಿಕ್ಕಲಕಿ ಕ್ರಾಸ್

ಚಿಕ್ಕಲಕಿ ಕ್ರಾಸ್  ಒಂದು ಗ್ರಾಮ ಹಾಗೂ ಸ್ಥಳ .ಇದು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನಲ್ಲಿದೆ. ಚಿಕ್ಕಲಕಿ ಕ್ರಾಸ್ ಬಿಜಾಪುರ - ಜಮಖಂಡಿ  ರಾಜ್ಯ  ಹೆದ್ದಾರಿಯಲ್ಲಿ ಇದೆ. ಜಿಲ್ಲಾ  ಕೇಂದ್ರ ಬಾಗಲಕೋಟ ದಿಂದ ಸುಮಾರು ೭೫ ಕಿ. ಮಿ. ಇದ್ದು  ಸಾವಳಗಿ ಹೋಬಳಿ ವ್ಯಾಪ್ತಿಯಲ್ಲಿ ಬರುತ್ತದೆ.

ನೀರಾವರಿ

ಗ್ರಾಮದ  ಪ್ರತಿಶತ ೫೦  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು , ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.

ಹಬ್ಬಗಳು

ಪ್ರತಿವರ್ಷ  ಶ್ರೀ ಹನುಮಾನ ಉತ್ಸವ (ಓಕಳಿ),  ಶ್ರೀ ಪಾಂಡುರಂಗ ಸಪ್ತಾಹ(ದಿಂಡಿ), ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.

ಶಿಕ್ಷಣ

ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ. ಶಾಲೆಯಲ್ಲಿ  ೧ನೇ ತರಗತಿಯಿಂದ ೭ನೇ ತರಗತಿವರೆಗೆ  ೨೦೦ರಕ್ಕು  ಹೆಚ್ಚು ವಿದ್ಯಾರ್ಥಿಗಳ್ಳಿದ್ದಾರೆ.
ಹಾಗೂ ಶ್ರೀ ಗಜಾನನ ಕೈಗಾರಿಕಾ ತರಬೇತಿ ಕೇಂದ್ರ ಇದೆ.

ಕೈಗಾರಿಕೆಗಳು

ಗ್ರಾಮದ ಸಮೀಪದಲ್ಲಿ  ಶ್ರೀ ಜಮಖಂಡಿ ಸಕ್ಕರೆ ಕಾರ್ಖಾನೆ ಸ್ಥಾಪನೆಯಾಗಿದೆ.

ಬಾಗಲಕೋಟ ಜಿಲ್ಲೆ
ಅಲ್-ಅಮೀನ್ ವೈದ್ಯಕೀಯ ಮಹಾವಿದ್ಯಾಲಯ, ಆಸ್ಪ ತ್ರೆ ಹಾಗೂ ಸಂಶೋಧನಾ ಕೇಂದ್ರ,ವಿಜಾಪೂರ

ಅಲ್-ಅಮೀನ್ ವೈದ್ಯಕೀಯ ಮಹಾವಿದ್ಯಾಲಯ, ಆಸ್ಪತ್ರೆ ಹಾಗೂ ಸಂಶೋಧನಾ ಕೇಂದ್ರ,ವಿಜಾಪೂರವು ಕರ್ನಾಟಕ ರಾಜ್ಯದ ವಿಜಾಪೂರ ಜಿಲ್ಲೆಯಲ್ಲಿದೆ. ಡಾ ಮುಮ್ತಾಜ್ ಅಹಮದ್ ಖಾನ್ ಅಲ್ ಅಮೀನ್ ಕಾಲೇಜಿನ ಸಂಸ್ಥಾಪಕ. ಈ ಶಾಲೆಯು ಎಂಬಿಬಿಎಸ್ ಪದವಿಯ ವೈದ್ಯಕೀಯ ಮತ್ತು ಶಸ್ತ್ರಚಿಕಿತ್ಸೆಯ ಶೈಕ್ಷಣಿಕ ಶಿಕ್ಷಣವನ್ನು ಒದಗಿಸುತ್ತದೆ. ಕಾಲೇಜನ್ನು ೧೯೮೪ ರಲ್ಲಿ ಸ್ಥಾಪಿಸಲಾಯಿತು.  ಸುಸಜ್ಜಿತ ಆಸ್ಪತ್ರೆಯು ಕಾಲೇಜೊಂದಿಗೆ ಸೇರಿಸಲಾಗಿದೆ.

ಅಲ್ ಅಮೀನ್ ವೈದ್ಯಕೀಯ ಕಾಲೇಜು ರಾಜೀವ್ ಗಾಂಧಿ ಆರೋಗ್ಯ ವಿಜ್ಞಾನ ವಿಶ್ವವಿದ್ಯಾಲಯ, ಬೆಂಗಳೂರು ಸಂಯೋಜಿತವಾಗಿದೆ ಮತ್ತು ಕಾಲೇಜು ೧೯೯೪ ರಿಂದ ಭಾರತೀಯ ವೈದ್ಯ ಮಂಡಳಿಯಾಗಿ ಗುರುತಿಸಲಾಗಿದೆ. 

ಶೈಕ್ಷಣಿಕ ಸಂಸ್ಥೆಗಳು
ಹಾಗಲಹಳ್ಳಿ

ಹಾಗಲಹಳ್ಳಿ  ಮಂಡ್ಯ ಜಿಲ್ಲೆ ಮದ್ದೂರು ತಾಲ್ಲೂಕು ಚಿಕ್ಕ ಅರಸಿನಕೆರೆ ಹೋಬಳಿಯ ಗ್ರಾಮ. ಇದು ಕಾಳಮುದ್ದನ ದೊಡ್ಡಿ (ಭಾರತಿ ನಗರ) ಮತ್ತು ಹಲಗೂರು ರಸ್ತೆತಯಲ್ಲಿದೆ.

ಮಂಡ್ಯ ಜಿಲ್ಲೆ
ರಮೇಶ್ ಜಿಗಜಿಣಗಿ

ರಮೇಶ ಜಿಗಜಿಣಗಿ (ರಮೇಶ ಚಂದಪ್ಪ ಜಿಗಜಿಣಗಿ) ಕರ್ನಾಟಕದ ರಾಜ್ಯದ ಶಾಸಕ, ಸಂಸದ, ರಾಜ್ಯ ಮತ್ತು ಕೇಂದ್ರದ ಸಚಿವರಾಗಿದ್ದರು.

ಪರಿಚಯ

ಜಿಗಜಿಣಗಿಯವರು 1952ರ ಜೂನ್ 28 ರಂದು ವಿಜಯಪುರ ಜಿಲ್ಲೆಯ ಇಂಡಿ ತಾಲ್ಲೂಕಿನ ಅಥರ್ಗಾ ಗ್ರಾಮದಲ್ಲಿ ಜನಿಸಿದರು. ತಂದೆ ಚಂದ್ರಪ್ಪ ಮತ್ತು 
ತಾಯಿ ಬೌರಮ್ಮ ದಂಪತಿಯ ಪುತ್ರರು.

ಶಿಕ್ಷಣ

ವಿಜಯಪುರದ ಎಸ್.ಬಿ.ನ್ಯೂ ಕಲಾ ಮಹಾವಿದ್ಯಾಲಯದಿಂದ ಬಿಎ ಪದವಿ ಪಡೆದಿದ್ದಾರೆ.

ರಾಜಕೀಯ

ರಮೇಶ್ ಜಿಗಜಿಣಗಿ ಅವರು 1998, 1999 ಮತ್ತು 2004ರಲ್ಲಿ ಚಿಕ್ಕೋಡಿ (ಲೋಕ ಸಭೆ ಚುನಾವಣಾ ಕ್ಷೇತ್ರ)ದಿಂದ ಆಯ್ಕೆಯಾಗಿದ್ದರು. 2009, 2014 ಮತ್ತು 2019ರಲ್ಲಿ ನಡೆದ ಚುನಾವಣೆಯಲ್ಲಿ ವಿಜಯಪುರ ಲೋಕ ಸಭಾ ಕ್ಷೇತ್ರದಿಂದ ಸಂಸದರಾಗಿ ಲೋಕಸಭೆಗೆ ಆಯ್ಕೆಯಾಗಿದ್ದರು. 1983 ರಿಂದ 98ರ ತನಕ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರದಿಂದ 3 ಬಾರಿ ಶಾಸಕರಾಗಿ ಆಯ್ಕೆಯಾಗಿದ್ದಾರೆ.

ನಿರ್ವಹಿಸಿದ ಖಾತೆಗಳು

 1978 ರಲ್ಲಿ ಇಂಡಿ ತಾಲೂಕು ಅಭಿವೃದ್ಧಿ ಮಂಡಳಿ ಸದಸ್ಯರಾಗಿ ಆಯ್ಕೆ.
 1980 ರಲ್ಲಿ ಇಂಡಿ ಭೂ ನ್ಯಾಯ ಮಂಡಳಿ ಸದಸ್ಯರಾಗಿ ಆಯ್ಕೆ.
 1983, 1985 ಮತ್ತು 1994ರಲ್ಲಿ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರ(ಈಗಿನ ನಾಗಠಾಣ ವಿಧಾನಸಭಾ ಕ್ಷೇತ್ರ)ದಿಂದ 3 ಬಾರಿ ಶಾಸಕರಾಗಿ ಆಯ್ಕೆ.
 1989ರಲ್ಲಿ ಬಳ್ಳೊಳ್ಳಿ ವಿಧಾನಸಭಾ ಕ್ಷೇತ್ರ(ಈಗಿನ ನಾಗಠಾಣ ವಿಧಾನಸಭಾ ಕ್ಷೇತ್ರ)ದಿಂದ ಸೋಲು.
 1983ರಲ್ಲಿ ರಾಮಕೃಷ್ಣ ಹೆಗಡೆ ಸಂಪುಟದಲ್ಲಿ ಗೃಹ ಸಚಿವರಾಗಿದ್ದರು.
 1984-85ರಲ್ಲಿ ಅಬಕಾರಿ ಖಾತೆ ರಾಜ್ಯ ಸಚಿವರಾಗಿ ಕಾರ್ಯ ನಿರ್ವಹಣೆ.
 1996-98ರಲ್ಲಿ ಜೆ.ಎಚ್.ಪಟೇಲ್ ಸಂಪುಟದಲ್ಲಿ ಸಮಾಜ ಕಲ್ಯಾಣ ಮತ್ತು ಕಂದಾಯ ಸಚಿವರಾಗಿದ್ದರು.
 1998ರಲ್ಲಿ ಲೋಕಶಕ್ತಿ ಪಕ್ಷದಿಂದ, 1999ರಲ್ಲಿ ಜನತಾದಳದಿಂದ ಮತ್ತು 2004ರಲ್ಲಿ ಬಿಜೆಪಿಯಿಂದ ಚಿಕ್ಕೋಡಿ (ಲೋಕ ಸಭೆ ಚುನಾವಣಾ ಕ್ಷೇತ್ರ)ದಿಂದ ಸಂಸದರಾಗಿ ಹ್ಯಾಟ್ರಿಕ್ ಸಾಧಿಸಿದ್ದಾರೆ.
 2009, 2014 ಮತ್ತು 2019ರಲ್ಲಿ ವಿಜಯಪುರ ಲೋಕ ಸಭಾ ಕ್ಷೇತ್ರ ಕ್ಷೇತ್ರದಿಂದ ಬಿಜೆಪಿಯಿಂದ ಸಂಸದರಾಗಿ ಹ್ಯಾಟ್ರಿಕ್ ಸಾಧಿಸಿದ್ದಾರೆ.
 2016 - ಕುಡಿಯುವ ನೀರು ಮತ್ತು ನೈರ್ಮಲಿಕರಣದ ಕೇಂದ್ರ ಮಂತ್ರಿಯಾಗಿ ಆಯ್ಕೆಯಾಗಿದ್ದರು.

ಈ ಕೆಳಗಿನ ಸಮಿತಿಗೆ ಸದಸ್ಯರಾಗಿದ್ದರು:

 ಸಂಸತ್ತಿನ ಸಮಾಲೋಚಕ ಸಮಿತಿ, ಹಣಕಾಸು ಸಚಿವಾಲಯದ ಸದಸ್ಯರು.
 ಅನುಪಸ್ಥಿತಿಯಲ್ಲಿ ಸಂಸತ್ತಿನ ಸಮಿತಿಯ ಸದಸ್ಯರು.
 ವಾಣಿಜ್ಯ ಸಂಸತ್ತಿನ ಸಮಿತಿಯ ಸದಸ್ಯರು.
 ಗೃಹ ವ್ಯವಹಾರಗಳ ಸಂಸದೀಯ ಸಮಿತಿ ಮತ್ತು ಕೇಂದ್ರೀಯ ಮಿಲಿಟರಿ ಪಡೆಗಳ ಸಿಬ್ಬಂದಿ ಪಾಲಿಸಿಯ ಮೇಲಿನ ಉಪ ಸಮಿತಿಯ ಸದಸ್ಯರು.

ಉಲ್ಲೇಖಗಳು

ಕರ್ನಾಟಕದ ವಿಧಾನಸಭಾ ಸದಸ್ಯರು
ರಾಜಕಾರಣಿಗಳು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಎಂ.ಬಿ.ಪಾಟೀಲ

ಎಂ.ಬಿ.ಪಾಟೀಲ(ಮಲ್ಲನಗೌಡ ಬಸನಗೌಡ ಪಾಟೀಲ)ರು ಬಬಲೇಶ್ವರ ವಿಧಾನ ಸಭಾ ಕ್ಷೇತ್ರದ ಶಾಸಕರು. ಇವರು ಮಾಜಿ ಸಂಸದರು, ಬಿ.ಎಲ್.ಡಿ.ಈ.ಸಂಸ್ಥೆಯ ಅಧ್ಯಕ್ಷರು, ಉದ್ಯಮಿಗಳು ಹಾಗೂ ರಾಜಕೀಯ ಧುರೀಣರು.

ಜನನ

ಎಂ.ಬಿ.ಪಾಟೀಲರು 7ನೇ ಅಕ್ಟೋಬರ 1964ರಂದು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ತೊರವಿ ಗ್ರಾಮದಲ್ಲಿ ಜನಿಸಿದರು.

ಶಿಕ್ಷಣ

 ಬೆಂಗಳೂರಿನ ಪೂರ್ಣಪ್ರಜ್ಞ ಶಾಲೆಯಲ್ಲಿ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣವನ್ನು ವಿಜಯಪುರದ ದರಬಾರ ಪ್ರೌಢ ಶಾಲೆಯಲ್ಲಿ ಪಡೆದಿದ್ದಾರೆ.

 ಸಿವಿಲ್ ಇಂಜಿನಿಯರಿಂಗ್ ಪದವಿಯನ್ನು ವಚನ ಪಿತಾಮಹ ಡಾ.ಫ.ಗು.ಹಳಕಟ್ಟಿ ತಾಂತ್ರಿಕ ಹಾಗೂ ಅಭಿಯಾಂತ್ರಿಕ ಮಹಾವಿದ್ಯಾಲಯ, ವಿಜಯಪುರದಲ್ಲಿ ಪಡೆದಿದ್ದಾರೆ.

ರಾಜಕೀಯ

 1991ರಲ್ಲಿ ಬಿ.ಎಂ.ಪಾಟೀಲರು ನಿಧನರಾದಾಗ, ತೆರವಾದ ಸ್ಥಾನಕ್ಕೆ 27ನೇ ವಯಸ್ಸಿನಲ್ಲಿ ತಿಕೋಟಾ ಕ್ಷೇತ್ರದ ಉಪಚುನಾವಣೆಯಲ್ಲಿ ಎಂ.ಬಿ.ಪಾಟೀಲರು ಸ್ಪರ್ಧಿಸಿ ಪ್ರಥಮ ಬಾರಿಗೆ ಬಾರಿಗೆ ವಿಧಾನಸಭೆ ಪ್ರವೇಶ.

 1994 ಮತ್ತು 1999ರಲ್ಲಿ ನಡೆದ ತಿಕೋಟಾ ವಿಧಾನಸಭಾ ಕ್ಷೇತ್ರದ ಚುನಾವಣೆಯಲ್ಲಿ ಶಿವಾನಂದ ಪಾಟೀಲರ ವಿರುದ್ದ ಸೋಲು.

 ವಿಜಯಪುರ ಲೋಕಸಭಾ ಕ್ಷೇತ್ರದಿಂದ 1998ರಲ್ಲಿ ಕಾಂಗ್ರೆಸ್‌ನಿಂದ ಲೋಕಸಭೆ ಆಯ್ಕೆಯಾಗಿದ್ದರು.

 2004ರಲ್ಲಿ ತಿಕೋಟಾ ವಿಧಾನಸಭಾ ಕ್ಷೇತ್ರದ ಚುನಾವಣೆಯಲ್ಲಿ ಎರಡನೇ ಬಾರಿಗೆ ವಿಧಾನಸಭೆ ಪ್ರವೇಶ.

 2008, 2013ಮತ್ತು 2018ರಲ್ಲಿ ವಿಜಯಪುರ ಜಿಲ್ಲೆಯ ಬಬಲೇಶ್ವರ ವಿಧಾನ ಸಭಾ ಕ್ಷೇತ್ರದಿಂದ  ಹ್ಯಾಟ್ರಿಕ್ ಮೂರು ಬಾರಿ ಶಾಸಕರಾಗಿ ಆಯ್ಕೆಯಾಗಿದ್ದಾರೆ. 

 2013ರಲ್ಲಿ ಸಿದ್ದರಾಮಯ್ಯನವರ ಸಂಪುಟದಲ್ಲಿ ಜಲಸಂಪನ್ಮೂಲ ಸಚಿವರಾಗಿದ್ದರು.

 2018ರಲ್ಲಿ ಎಚ್.ಡಿ.ಕುಮಾರಸ್ವಾಮಿ ಸಂಪುಟದಲ್ಲಿ ಗೃಹ ಸಚಿವರಾಗಿದ್ದರು.

 ಎಐಸಿಸಿ, ಕೆಪಿಸಿಸಿ ಸಮನ್ವಯ ಸಮಿತಿ ಸದಸ್ಯರಾಗಿದ್ದರು.

 1990ರಿಂದ 2005ರ ವರೆಗೆ ಬಿ.ಎಲ್‌.ಡಿ.ಇ. ಶಿಕ್ಷಣ ಸಂಸ್ಥೆಯ ಕಾರ್ಯದರ್ಶಿ ಹುದ್ದೆ, 2005ರಿಂದ ಬಿ.ಎಲ್‌.ಡಿ.ಇ. ಶಿಕ್ಷಣ ಸಂಸ್ಥೆಯ ಅಧ್ಯಕ್ಷರಾಗಿ ಕಾರ್ಯ ನಿರ್ವಹಿಸುತ್ತಿದ್ದಾರೆ.

ಸಚಿವರು

 2013ರಲ್ಲಿ ಸಿದ್ದರಾಮಯ್ಯನವರ ಸಂಪುಟದಲ್ಲಿ ಜಲಸಂಪನ್ಮೂಲ ಸಚಿವರಾಗಿದ್ದರು.
 2018ರಲ್ಲಿ ಎಚ್.ಡಿ.ಕುಮಾರಸ್ವಾಮಿ ಸಂಪುಟದಲ್ಲಿ ಗೃಹ ಸಚಿವರಾಗಿದ್ದರು.

ವೈಯಕ್ತಿಕ ಜೀವನ

ಶ್ರೀಯುತರು ಆಶಾ ಪಾಟೀಲಯವರನ್ನು ಮದುವೆಯಾಗಿದ್ದು, ಬಸನಗೌಡ ಹಾಗೂ ಧ್ರುವ ಎಂಬ ಇಬ್ಬರು ಮಕ್ಕಳಿದ್ದು ವಿಜಯಪುರದಲ್ಲಿ ವಾಸವಾಗಿದ್ದಾರೆ.

ಉಲ್ಲೇಖಗಳು

ಕರ್ನಾಟಕದ ವಿಧಾನಸಭಾ ಸದಸ್ಯರು
ರಾಜಕಾರಣಿಗಳು
ಕರ್ನಾಟಕದ ಲೋಕ ಸಭೆ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಸರಸ್ವತಿ ಚಿಮ್ಮಲಗಿ

ಡಾ. ಸರಸ್ವತಿ ಚಿಮ್ಮಲಗಿಯವರು ವಿಜಯಪುರ ಜಿಲ್ಲೆಯ ಬಸವನ ಬಾಗೇವಾಡಿ ತಾಲ್ಲೂಕಿನ ಬುದ್ನಿ ಗ್ರಾಮದವರು. ಇವರು ಕನ್ನಡದ ಪ್ರಮುಖ ಉಪನ್ಯಾಸಕರು ಮತ್ತು ಲೇಖಕಿಯರು.

ಲೇಖಕಿಯರು
ಶಂಕರ ಮಹಾದೇವ ಬಿದರಿ

ಶಂಕರ ಮಹಾದೇವ ಬಿದರಿಯವರು ಕರ್ನಾಟಕ ರಾಜ್ಯದ ಬಾಗಲಕೋಟ ಜಿಲ್ಲೆಯ ಜಮಖಂಡಿ ತಾಲ್ಲೂಕಿನ ಬನಹಟ್ಟಿ ಗ್ರಾಮದಲ್ಲಿ ೧ನೇ ಜೂನ್ ೧೯೫೨(ಸರಿಯಾದ ಜನ್ಮ ದಿನಾಂಕ : ೨೭ನೇ ಅಗಸ್ಟ್ ೧೯೫೪) ರಲ್ಲಿ ಜನಿಸಿದರು.  ಇವರು ಕರ್ನಾಟಕ ರಾಜ್ಯದ ಹಿರಿಯ ಪೋಲಿಸ್ ಅಧಿಕಾರಿಗಳಾಗಿದ್ದರು. ೧೯೭೮ನೇ ಐಪಿಎಸ್ ಪರೀಕ್ಷೆಯಲ್ಲಿ ಉತೀರ್ಣರಾಗಿದ್ದರು.

ಜನ
ಅಮಿರಬಾಯಿ ಕರ್ನಾಟಕಿ

ಅಮಿರಬಾಯಿ ಕರ್ನಾಟಕಿ (ಸನ್ ೧೯೦೬ - ಮಾರ್ಚ್ ೩, ೧೯೬೬)ಯವರು ಹಿನ್ನಲೆಗಾಯಕಿ, ಚಲನಚಿತ್ರ ನಟಿಯರಾಗಿದ್ದರು. ಇವರಿಗೆ ಕನ್ನಡ ಕೋಗಿಲೆ" ಎಂಬ ಬಿರುದಿತ್ತು. ಇವರು ಹಾಡಿದ "ವೈಷ್ಣವ ಜನತೋ" ಹಾಡು ಗಾಂಧೀಜಿ ಯವರ ಅಚ್ಚುಮೆಚ್ಚಿನ ಗೀತೆಯಾಗಿತ್ತು.

ಬದುಕು
ಅಮಿರಬಾಯಿ ಕರ್ನಾಟಕಿ ಅಂದಿನ ಅವಿಭಜಿತ ಬಿಜಾಪುರ ಜಿಲ್ಲೆಯ ಬೀಳಗಿ ಯಲ್ಲಿ ಮದ್ಯಮ ವರ್ಗದ ಒಂದು ಕುಟುಂಬದಲ್ಲಿ ಜನಿಸಿದರು. ಅವರ ಐದು ಜನ ಸಹೋದರಿಯರಲ್ಲಿ ಇವರ ಅಕ್ಕ ಗೌಹರ್ ಬಾಯಿ ಕೂಡಾ ಪ್ರಸಿದ್ಧರಾಗಿದ್ದಾರೆ. ಮೆಟ್ರಿಕುಲೇಶನ್ ನಂತರ ಮುಂಬಯಿ ಸೇರಿದ ಇವರು ಹಿಂದಿ ಚಲನ ಚಿತ್ರಗಳಲ್ಲಿ ಹಿನ್ನಲೆ ಗಾಯಕಿಯಾಗಿ, ನಟಿಯಾಗಿ ಆ ಕಾಲದಲ್ಲಿ ಪ್ರಸಿದ್ಧರಾದರು. ಮುಂದೆ ಬದ್ರಿ ಕಾಂಚವಾಲ ಎಂಬವರನ್ನು ಮದುವೆಯಾದರು. ೧೯೬೬ , ಮಾರ್ಚ್ ೩ ರಂದು ಪಾರ್ಶವಾಯುವಿನಿಂದ ಕೊನೆಯುಸಿರೆಳೆದರು.

ವೃತ್ತಿ
ಮುಂಬೈಯಲ್ಲಿ ಗಾಯಕಿಯಾಗಿ ತನ್ನ ವೃತ್ತಿ ಜೀವನ ಪ್ರಾರಂಭಿಸಿದ ಇವರು ಮುಂದೆ ಗಾಯಕಿ-ತಾರೆಯಾಗಿ ಬೆಳೆದರು. ೧೯೪೩ ರಲ್ಲಿ ತಯಾರಾದ ಕಿಸ್ಮತ್'' ಎಂಬ ಸಿನಿಮಾ ಇವರಿಗೆ ಖ್ಯಾತಿಯ ಉತ್ತುಂಗವನ್ನು ತೋರಿಸಿತು. ೧೯೪೮ರವರಗೆ ಇವರು ಖ್ಯಾತಿಯ ಶಿಖರದಲ್ಲಿದ್ದ ಇವರು ಮುಂದೆ ಗಾಯಕಿಯಾಗಿ, ಚರಿತ್ರ ನಟಿಯಾಗಿ ತನ್ನ ಹಿಂದಿ ಚಿತ್ರರಂಗದ ವೃತ್ತಿ ಬದುಕನ್ನು ಮುಗಿಸಿದರು. ಮುಂದೆ ಗುಜರಾಥಿ, ಮರ್ವಾರಿ ಭಾಷೆಯ ಚಿತ್ರಗಳಲ್ಲಿ ತನ್ನನ್ನು ತೊಡಗಿಸಿಕೊಂಡರು.

ಬಾಹ್ಯ ಸಂಪರ್ಕಗಳು
 

ಚಲನಚಿತ್ರ ನಟಿಯರು
ಹಿನ್ನೆಲೆ ಗಾಯಕಿಯರು
ನಂದಿ ಸಹಕಾರಿ ಸಕ್ಕರೆ ಕಾರ್ಖಾನೆ, ಕೃಷ್ಣಾನಗರ

ನಂದಿ ಸಹಕಾರಿ ಸಕ್ಕರೆ ಕಾರ್ಖಾನೆಯು ವಿಜಯಪುರ ಜಿಲ್ಲೆಯ ವಿಜಯಪುರ ತಾಲ್ಲೂಕಿನ ಕೃಷ್ಣಾನಗರ ಗ್ರಾಮದಲ್ಲಿದೆ. ಇದು ೧೯೮೨ ರಲ್ಲಿ ಸ್ಥಾಪಿಸಿದ ಜಿಲ್ಲೆಯ ಪ್ರಪ್ರಥಮ ಸಕ್ಕರೆ ಕಾರ್ಖಾನೆಯಾಗಿದೆ.  ಶ್ರೀ ಬಿ.ಟಿ.ಪಾಟೀಲ(ಶಿರಬೂರ)ರು  ಕಾರ್ಖಾನೆಯ ಸ್ಥಾಪಕರು.

ಈ ಕಾರ್ಖಾನೆಯು ವಿಜಯಪುರದಿಂದ ೫೨ ಕಿ. ಮೀ ಅಂತರದಲ್ಲಿ ಗಲಗಲಿಗೆ ಹೋಗುವ ಮಾರ್ಗದಲ್ಲಿದೆ. ವಿಜಯಪುರ ಜಿಲ್ಲೆಯಲ್ಲಿ ಸ್ಥಾಪಿತವಾಗಿರುವ ಪ್ರಪ್ರಥಮ ಸಕ್ಕರೆ ಕಾರ್ಖಾನೆ. ಕಬ್ಬು ಬೆಳೆಗಾರರಿಗೆ ಈ ಕಾರ್ಖಾನೆ ವರದಾನವಾಗಿದ್ದು, ರೈತರ ಅನುಕೂಲಕ್ಕಾಗಿ ಕೃಷಿ ಸಂಶೋಧನೆ ಹಾಗೂ ಅಭಿವೃದ್ಧಿ ವಿಭಾಗವನ್ನು ಪ್ರಾರಂಭಿಸಿದೆ. ೧೮.೧೪ ಮೆಗಾವ್ಯಾಟ್ ಸಾಮರ್ಥ್ಯದ ವಿದ್ಯುತ್ ಉತ್ಪಾದನಾ ಘಟಕವನ್ನು ಹೊಂದಿದೆ. ಸಕ್ಕರೆ ಉತ್ಪಾದನಾ ವಿಧಾನವನ್ನು ಮಕ್ಕಳಿಗೆ ಇಲ್ಲಿ ಪರಿಚಯಿಸಬಹುದಾಗಿದೆ. ಕಾರ್ಖಾನೆ ವ್ಯಾಪ್ತಿಯಲ್ಲಿ ೩೦ ರಿಂ‍ದ ೪೦ ಸಾವಿರ ಕಬ್ಬು ಬೆಳೆಯುವ ರೈತರಿದ್ದಾರೆ. ಕಾರ್ಖಾನೆಯಲ್ಲಿ ಸಾವಿರ ಜನರಿಗೆ ಕಾಯಂ ಹಾಗೂ ೪ ಸಾವಿರ ಜನರಿಗೆ ಹಂಗಾಮಿ ಉದ್ಯೋಗ ದೊರತಿದೆ. ಕಾರ್ಖಾನೆಗಳು ತಮ್ಮ ಕಬ್ಬು ಅರೆಯುವ ಸಾಮರ್ಥ್ಯವನ್ನು ೨ ರಿಂದ ೩ ಪಟ್ಟು ಹೆಚ್ಚಿಸಿಕೊಂಡು, ಸಹ ವಿದ್ಯುತ್‌ ಘಟಕ, ಡಿಸ್ಟಿಲರಿಗಳನ್ನು ಸ್ಥಾಪಿಸಿ ಆದಾಯವನ್ನೂ ಬೆಳೆಸಿಕೊಂಡಿದೆ. ಮಿತವ್ಯಯ, ಜಾಣ್ಮೆ, ದಕ್ಷತೆಯಿಂದ ಕಾರ್ಖಾನೆ ಮಾಲಿಕರು ಪ್ರಗತಿ ಹೊಂದಿ ಹೊಸ ಹೊಸ ಉದ್ಯಮಗಳನ್ನು ಕಟ್ಟುತ್ತಿದ್ದಾರೆ.

ನಂದಿ ಸಹಕಾರಿ ಸಕ್ಕರೆ ಕಾರ್ಖಾನೆ ವತಿಯಿಂದ ಸ್ಥಾಪಿತವಾದ ಚಿಕ್ಕಗಲಗಲಿ ಗ್ರಾಮದ ಸಮೀಪದಲ್ಲಿ ಶ್ರೀ ಬಿ.ಟಿ.ಪಾಟೀಲ ಸ್ಮಾರಕ ನಂದಿ ಅಂತರಾಷ್ಟ್ರೀಯ ವಸತಿ ಶಾಲೆಯನ್ನು ೨೦೦೪ರಲ್ಲಿ ಪ್ರಾರಂಭಿಸಲಾಗಿದೆ.

ಉದ್ಯಮ
ನಂದಿನಿ ವಿಠಲ್

'ಟಿ. ಎನ್. ಸೀತಾರಾಂ' ನಿರ್ದೇಶಿತ, ಟೆಲಿವಿಶನ್ ಪ್ರಸಾರಿತ  'ಮುಕ್ತಾ ಮುಕ್ತಾ' ಕನ್ನಡ ಧಾರಾವಾಹಿಯಲ್ಲಿ 'ದೇವಯಾನಿ' ಅಭಿನಯಿಸಿ 'ನಂದಿನಿ ವಿಠಲ್' ಹೆಸರಾಗಿದ್ದಾರೆ. ಮೊದಲನೆಯ  ದೇವಯಾನಿಯ ಪಾತ್ರಧಾರಿ ಬಿಟ್ಟು ಹೋದಮೇಲೆ ನಿರ್ವಹಿಸಲು ಬಂದು ಸಮರ್ಪಕವಾಗಿ ಅಭಿನಯಿಸಿ ಪ್ರೇಕ್ಷಕರ ಪ್ರೀತಿಗೆ ಪಾತ್ರರಾಗಿದ್ದಾರೆ. 'ಶಾಂತಲಾ ಕಾಮತ್' ಆ ಪಾತ್ರಕ್ಕೆ ಹೇಳಿಮಾಡಿಸಿದಂತ್ತಿದ್ದರು. ಸಕಾರಾತ್ಮಕ ಪಾತ್ರಗಳಿಗೆ ಹೊಂದಬಹುದಾದ  ನಂದಿನಿ ವಿಠಲ್ ರ ಮುಖ ಭಾವ, ಕೆಟ್ಟ ಹೆಂಗಸಿನ ಪಾತ್ರಕ್ಕೆ ಸರಿಹೋಗುವ ಬಗ್ಗೆ ಆತಂಕವಿತ್ತು. ಆದರೆ ಟೆಲಿವಿಶನ್ ವೀಕ್ಷಕರು ಬೇಗ ಹೊಸ ಪಾತ್ರಧಾರಿಯನ್ನು ಸ್ವೀಕರಿಸಿದರು. ಮೊದಲು ಮುಕ್ತಾ ಮುಕ್ತಾ ಧಾರಾವಾಹಿಗೆ ಪಾದಾರ್ಪಣೆ ಮಾಡಿದಾಗ ನಿರ್ದೇಶಕ ಸೀತಾರಾಂರವರಿಂದ ಹೇಳಿಸಿಕೊಳ್ಳುವ ಪ್ರಮೇಯ ಒದಗಿತು.  ಕ್ರಮೇಣ ನಟನೆಯಲ್ಲಿ ನಂದಿನಿ ವಿಠಲ್  ಪ್ರಭುತ್ವವನ್ನು ಗಳಿಸಿಕೊಂಡು ನಿರ್ದೇಶಕರ ನಂಬಿಕೆಗೆ  ಪಾತ್ರರಾದರು.

ಧಾರಾವಾಹಿಗಳಲ್ಲಿ ಚಲನಚಿತ್ರಗಳಲ್ಲಿ ಅಭಿನಯ 
 'ಮುಂಬೆಳಕು,' ಧಾರಾವಾಹಿ.
 'ಮುಂಜಾವು,' ಧಾರಾವಾಹಿ.
 'ಮಣಿಕಂಠ ಮಹಿಮೆ'-ಚಲನಚಿತ್ರ.
 'ದುರ್ಗಾಪೂಜೆ'-ಚಲನಚಿತ್ರ.
'ಅಮ್ಮ ನಿನಗಾಗಿ', ಧಾರಾವಾಹಿಯಲ್ಲಿ 'ಪ್ರಜ್ಞಾ' ಎಂಬ ಹುಡುಗಿಯ ಸಂಕೀರ್ಣ ಪಾತ್ರ ದೊರೆತಿದೆ ಸಂಜೆ ೬-೩೦ಕ್ಕೆ ಪ್ರಸಾರವಾಗುವ ಈ ಧಾರಾವಾಹಿ ಮಹಿಳೆಯರಿಗೆ ಬಹಳ ಪ್ರಿಯವಾಗಿದೆ ಆದರೆ ೯-೩೦ ರ ಪ್ರಮುಖ ಸಮಯದಲ್ಲಿ ಮುಕ್ತ ಪ್ರಸಾರವಾಗುತ್ತಿದ್ದುದರಿಂದ ಮಹಿಳೆಯರಲ್ಲಿ ಬೇರೆ ವರ್ಗದ ವೀಕ್ಷರೂ ನೋಡಲು ಅವಕಾಸವಿತ್ತು. ಅದೊಂದು 'ಮಾಸ್ ಧಾರವಾಹಿ' ಎನ್ನುವ ಅಭಿಪ್ರಾಯ ಬಂದಿತ್ತು.  ಅದರ ಮರುಪ್ರಸಾರ ರಾತ್ರಿ ೧೧ ರ ಬಳಿಕ ಮತ್ತು ಸಂಜೆ ಇರುತ್ತಿತ್ತು. 'ಚಿತ್ರಲೇಖ' ವೆನ್ನುವ ಮತ್ತೊಂದು ಧಾರಾವಾಹಿ ಕೆಲವೇ ದಿನ ಪ್ರಸಾರವಾದರೂ ಒಳ್ಳೆಯ ಪಾತ್ರವಾಗಿತ್ತು.

'ಮುಕ್ತಾ ಮುಕ್ತಾ' ಧಾರವಾಹಿಯ ಜನಪ್ರಿಯತೆ
'ದೇವಯಾನಿಯ ಪಾತ್ರ'ವನ್ನು ನೋಡಿದ ಗುಂಗಿನಲ್ಲಿರುವ ಜನ ಬೇರೆ ಪಾತ್ರಗಳನ್ನು ಒಪ್ಪಿಕೊಳ್ಳುವುದು ಸ್ವಲ್ಪ ಕಷ್ಟ. ಅದಕ್ಕಾಗಿ ನಂದಿನಿ, ಹೆಚ್ಚು ಧಾರಾವಾಹಿಗಳಿಗೆ ಸಹಿ ಹಾಕಿಲ್ಲ. ಪ್ರಭಾವೀ ಪಾತ್ರಗಳು ಕಡಿಮೆ ಸಂಖ್ಯೆಯಲ್ಲಿ ದೊರೆತರೂ ಸರಿ. 'ನಂದಿನಿ ವಿಠಲ್' ಈಗ  ಮದುವೆಯಾಗಿದ್ದಾರೆ. ಸಧ್ಯಕ್ಕೆ  ಅವರ ಪ್ರಮುಖ ಆದ್ಯತೆ, ಕುಟುಂಬದ ಕಡೆ ಹೆಚ್ಚು ಗಮನ ಕೊಡುವುದು.

ಪರಿವಾರ 
ತಂದೆ, 'ವಿಠಲ್',  ಉಡುಪು ತಯಾರಿಕಾ ಕಾರ್ಖಾನೆಯಲ್ಲಿ ಅಧಿಕಾರಿ. ತಾಯಿ. 'ಇಂದ್ರಾಣಿ', ನಟಿ, ಹಾಗೂ ಲೇಖಕಿ. 'ನಂದಿನಿ ವಿಠಲ್', ಹೆಸರಾಂತ ಸಾಹಿತಿ, 'ವಿಜಯ ನಾರಸಿಂಹ'ರ ಮೊಮ್ಮಗಳು. ಚಿತ್ರಗಳಲ್ಲಿ ಬಾಲನಟಿಯಾಗಿ ಅಭಿನಯಿಸಿ ಶಾಲಾ ಕಾಲೇಜ್ ಗಳಲ್ಲಿ ಕೆಲವು ಬಾರಿ ನಾಟಕ ಸ್ಪರ್ಧೆಗಳಲ್ಲಿ ಭಾಗವಹಿಸಿದ್ದರೂ ತೆರೆಯಮೇಲೆ ಬಂದಾಗ ಕಲಿತದ್ದು ಹೆಚ್ಚು. ಪತಿ 'ವಲ್ಲಿಶ್', ವೃತ್ತಿಯಲ್ಲಿ ಇಂಜಿನಿಯರ್ ಅತ್ಯಂತ ವಿಶಾಲ ಮನೋಭಾವವುಳ್ಳ ವರು. ಅವರ ಸಹಕಾರದಿಂದನಂದಿನಿಯವರ ಅಭಿನಯ ಕೃಷಿ, ಮುಂದುವರೆದಿದೆ

ಆರ್ಕೆಸ್ಟ್ರಾ ಗಳಲ್ಲಿ ಪಾಲ್ಗೊಂಡಿದ್ದರು 
ಟೆಲಿವಿಶನ್ ನಲ್ಲಿ ಕಾಣಿಸಿಕೊಳ್ಳುವ ಮೊದಲು, ವೃತ್ತಿ ಗಾಯನ ತಂಡಗಳಲ್ಲಿ (Orchestra) ಹಾಡಲು ಹೋಗುತ್ತಿದ್ದರು. ಈಗ ಅತಿಥಿ ಹಾಡುಗಾರಳಾಗಿ ಹೋಗುವ ಅವಕಾಶ ಒದಗಿದೆ  'ಮಿಮಿಕ್ರಿ' ಮಾಡುವ ಕಲೆಯೂ ಗೊತ್ತಿದೆ ; ಕೆಲವು ನಟಿಯರಿಗೆ ಕಂಠದಾನವನ್ನೂ ಮಾಡಿದ ಅನುಭವವಿದೆ.

ಕನ್ನಡ ಕಿರುತೆರೆಯ ಅಭಿನೇತ್ರಿ
ಕಿರುತೆರೆ ನಟರು